Gasprom prvi put priznao Treći energetski paket EU | EurActiv Srbija\nGasprom prvi put priznao Treći energetski paket EU\nObjavljeno : 29.03.2016.\t Tweet\nRuski Gasprom odlučio je da proda udeo u kompaniji iz Letonije u cilju usklađivanja sa odredbama Trećeg energetskog paketa Evropske unije. Neki analitičari smatraju da je Gasprom odustao "bez borbe" poučen iskustvom iz susedne Litvanije, ali i zbog činjenice da njegova pozicija snabdevača Letonije gasom neće biti uzdrmana gubitkom udela u vlasništvu nad infrastrukturom za prenos. Drugi pak misle da Gasprom želi da se pokaže kao "dobar đak" pošto Evropska komisija još nije dala "zeleno svetlo" za izgradnju gasovoda Severni tok 2 kojim će do Nemačke ići još 55 milijardi kubnih metara ruskog gasa godišnje.\nGasprom će prodati udeo od 34% u letonskoj kompaniji za prirodni gas Latvijas Gaze. Ruski monopol bio je najveći akcionar letonske kompanije.\nRezultat prodaje je da će letonska kompanija biti podeljena na dva dela od kojih će se jedan baviti prodajom i distribucijom gasa a drugi skladištenjem i transportom, objavio je ruski poslovni dnevnik Komersant.\nTrećim energetskim paketom zabranjeno je da energetske kompanije kombinuju aktivnosti proizvodnje i prodaje sa vlasništvom nad prenosnom mrežom.\nBaš zbog tih ograničenja krajem 2014. suspendovan je projekat gasovoda Južni tok kojim je ruski gas trebalo da ispod Crnog mora stiže do Evrope.\nPrema ruskim analitičarima, kako prenosi portal Raša bijond d hedlajns (Russia Beyond the Headlines), Gasprom je odlučio da se ne bori protiv Trećeg energetskog paketa u Letoniji pošto nema baš dobro iskustvo iz susedne Litvanije.\nKompanija Lituvos Dujos (Lietuvos), u kojoj je Gasprom imao udeo od 37%, podeljena je 2012. po nalogu Evropske komisije. Gasprom se žalio na Litvaniju arbitražnom sudu UN na tu odluku ali se 2014. predao i prodao litvansku imovinu za 164 miliona dolara.\n"Gasprom je 2012. bio u pravnim bitkama i ne želi da ponovi istu grešku dva puta", smatra direktor kompanije za istraživanja TetaTrejding (ThetaTrading) Dmitrij Ederman. Prema njegovom mišljenju, još jedna bitka na sudu bila bi apsolutno beskorisna i veoma skupa.\nPored toga, Gasprom se uverio da će biti u mogućnosti da prodaje svoj gas Letoniji i Litvaniji po dobroj ceni, bez obzira na kontrolu nad infrastrukturom.\nNaime, sredinom meseca (15-17. marta) Gaspromov trgovac u inostranstvu Gasprom eksport održao je svoju drugu a prvu na Baltiku aukciju gasa. Potrošačima u regionu prodao je 420 miliona kubnih metara gasa ili više od 10% godišnje isporuke.\nKako se navodi, Gasprom eksport je u 2015. isporučio četiri milijarde kubnih metara gasa baltičkim zemljama.\n"Cena sa aukcije nije objavljena ali, sudeći po komentarima Gaspromovih predstavnika, bila je veoma atraktivna", kazao je analitičar investicione kompanije Finam Aleksej Kalačev.\n"Da bude savršeno jasno, za uspešano poslovanje ruski monopol za gas ne mora da kontroliše infrastrukturu i ta kompanija neće ništa isgubiti prodajom svog udela u Latvijas Gazu", dodao je Kalačev.\nReorganizacija Gaspromovog prisustva u Letoniji znači da je ruska kompanija spremna za nova pravila igre.\n"Treći energetski paket je promenio pravila igre na evropskom tržištu gasa", istakao je Kalačev.\nStoga je Gasprom mogao da bira - da odbije i bori se protiv toga ili da prihvati nove propise i nauči kako da ih iskoristi kao svoju prednost.\nPored toga, smatra analitičar investicione kompanije Premijer Ilja Balakirev, cilj Gaspromovog poteza možda je da pokaže "ponašanje za primer" imajući na umu budućnost projekta Severni tok 2 koji Evropska komisija tek treba da odobri.\nProjektom Severni tok 2 predviđen je gasovod kapaciteta 55 milijardi kubnih metara gasa preko Baltičkog mora iz Rusije do Nemačke. Tako će se smanjiti tranzit kroz istočnu Evropu, posebno Ukrajinu, s kojom je Gasprom u sukobu zbog kašnjenja sa plaćanjem i zbog čega su nekoliko puta privremeno bile obustavljene isporuke Evropi.\nGaspromove godišnje isporuke gasa Nemačkoj biće sa drugim gasovodom udvostručene, na 110 milijardi kubnih metara.\nŠef ogranka za rusko tržište akcija u investicionoj kompaniji Fridom fajnans (Freedom Finance) Georgij Vaščenko smatra da bi pritisak na ruski monopol za gas mogao da se nastavi i da će "Gasprom možda morati da ustupi svoj evropski prenos gasa i upravljanje gasovodima svojim partnerima". U tom slučaju, Gasprom će se fokusirati isključivo na prodaju gasa.\n: Gasprom optužen za zloupotrebu dominantnog položaja


Podrška investitorima i ravnomjeran razvoj mjesnih zajednica - KVorum.net / Kotor-Varoš -\nPodrška investitorima i ravnomjeran razvoj mjesnih zajednica\nAutor: Slaven Šubara / Datum: 25.11.2016. 15:21\nNovi načelnik opštine Kotor Varoš Zdenko Sakan /PDP/ ističe da će prioritet u njegovom radu biti podrška domaćim i stranim investitorima koji dolaze u ovu lokalnu zajednicu sa namjerom da otvaraju i proširuju proizvodne pogone, ali i ravnomjerno ulaganje u mjesne zajednice.\nOpština Kotor Varoš se može pohvaliti privrednim razvojem i povoljnim poslovnim okruženjem, a namjera novog opštinskog rukovodstva je da taj trend nastavi i dodatno pojednostavi procedure dobijanja dozvola.\n"Kao što smo nedavno dodijelili Fabrici obuće `Sportek` 15 dunuma zemljišta po prihvatljivoj cijeni kako bi izgradili pogon za 500 radnika, tako ćemo pomoći svakom ko bude zainteresovan da investira kroz povoljnu dodjelu zamljišta, ubrzavanje procedura kod dobijanja građevinskih i urbanističkih dozvola", rekao je Sakan za Srnu i dodao će njegova vrata biti otvorena svim građanima bez obzira na njihovo političko opredijeljenje.\nPrema njegovim riječima, ravnomjerno će se ulagati u mjesne zajednice, a fokus će biti stavljen na asfaltiranje puteva i rješavanje komunalnih problema.\n"Ako te poslove rasporedimo ravnomjerno, svaka mjesna zajednica dobiće ponešto i u četvorogodišnjem mandatu možemo mnogo toga da uradimo. U toku su radovi na vodovodnoj i kanalizacionoj mreži i kad budu završeni doći ćemo u poziciju da na jednom mjestu ispuštamo otpadne vode", naglasio je Sakan.\nU planu novog opštinskog rukovodstva je i uređenje ulica, uklanjanje i sanacija starih objekata i veća briga o čistoći grada.\nSakan dodaje da će u predstojećem četvorogodišnjem mandatu jedan od prioriteta biti izrada projektne dokumentacije i rješavanje imovinsko-pravnih odnosa za novu zgradu administrativne službe opštine.\nBudžet opštine je trenutno opterećen otplatom kredita i izdvajanjima za zaposlene u Administrativnoj službi, kao i preduzećima i ustanovama čiji je osnivač opština.\n"Iz prošlogodišnjeg budžeta koji je iznosio sedam miliona KM za kapitalne investicije je izdvojeno 325.000 KM. U periodu od 2004. do 2008. godine kada je budžet iznosio nešto više od četiri miliona KM za kapitalne investicije je ostajalo 900.000 KM i zato je neophodno smanjati troškove kako bi više novca ostalo za investiranje", kaže Sakan.\nOsim opštinskog budžeta novi načelnik računa i na finansijsku podršku Vlade Republike Srpske i zajedničkih institucija BiH.\nSakan kaže da PDP u kotorvaroškoj Skupštini, u koaliciji sa još nekoliko stranaka, trenutno ima prostu skupštinsku većinu, ali da predstoje razgovori sa određenim političkim subjektima o stvaranju komotne većine, kako bi se stvorili dobri uslovi za kvalitetno odlučivanje o svim pitanjima važnim za stanovnike ove lokalne zajednice.\nPrethodna vijest: “Dermal” povećao izvoz za 30 odsto, u krugu proizvodnog pogona prodavnica obuće Sljedeća vijest: Kotorvarošanin na čelu srbačkog SDS-a


Miščevićeva: Nadam se skorom otvaranju tri poglavlja – Centar za spoljnu politiku\nMiščevićeva: Nadam se skorom otvaranju tri poglavlja\nBEOGRAD- Šefica pregovaračkog tima Srbije u pregovorima o članstvu u EU Tanja Miščević rekla je da bi uskoro mogla da budu otvorena tri poglavlja.\n„Ja se nadam da ćemo ubrzo imati potvrdu termina, znate da se govori o kraju februara i početku marta“, rekla je Miščevićeva novinarima pred konferenciju o odnosima Srbije i Hrvatske „Hrvatska naš sus(j)ed“, u organizaciji Centra za spoljnu politiku.\nOna je dodala da je, pored poglavlja 26 o obrazovanju i kulturi, Srbija u Brisel poslala i dokumenta za poglavlje 20 o industrijskoj politici i preduzetništvu i poglavlje 29 o carinskoj uniji.\n„Mi možemo otvoriti tri poglavlja i jedno zatvoriti na narednoj međuvladinoj konferenciji“, rekla je Tanja Miščević.\nOna je rekla da je poglavlje 26, za koje je Hrvatska jedno vreme imala rezerve, spremno da bude otvoreno i zatvoreno „ne zato što je Srbija nešto uradila već zato što su članice EU sada potpuno uverene da Srbija ima potpuno jasne namere da svoje obaveze ispunjava“.\nTanja Miščević je istakla da je Vladi Srbije jako stalo do dobrih bilateralnih odnosa sa susedima, ali da ima otvorenih bilateralnih pitanja koje treba rešavati.\n„Ali ono što mi uporno ponavljamo jeste da kontekst pregovora ne sme da bude prostor za rešavanje bilateralnih sporova već se bilateralni sporovi rešavaju zbog svake od država i regiona kao takvog a ne zbog pregovora o članstvu“, rekla je ona.\nOna je rekla da do sada nije bilo toliko direktnih razgovora sa Hrvatskom kada je reč o procesu evropskih integracija, ali da treba imati u vidu da su obe zemlje prošle kroz ciklus izbora što je usporilo tehničke razgovore i bolje upoznavanje sa procesom evorpske integracije Srbije.\n„Ja se nadam da ćemo to vrlo brzo prevazići i mi vrlo često govorimo da smo spremni da krenemo u Zagreb i razgovaramo sa kolegama na našem tehničkom nivou o svim tim elementima i poglavljima 23 i 24 o vladavini prava ali i drugim poglavljima za koja nam je potrebno bolje razumevanje i njihovo iskustvo“, rekla je Miščevićeva.\nDodala je da već mnogo hrvatskih eksperata pomaže srpskim vlastima u različitim segmentima procesa evropskih integracija, kao što je to bio slučaj sa izradom Akcionog plana za poglavlje 24.\nPrethodni članak Joksimović: Dijalogom na najvišem nivou do adekvatnih razultata\nSledeći članak Odnosi Srbije i Hrvatske – EU, kontroverze i nerešena pitanja


"Večer" je objavio policijsku fotografiju kamiona koja bi trebalo da potvrdi njihove navode da se u Hrvatskoj lažiraju dokazi o ovom slučaju. Prema izveštajima iz Hrvatske, koji su preuzeti u Makedoniji, Tuareg u kom je bio makedonski pevač udario je u branik kamiona, zatim se podvukao se pod vozilo i udario u levu gumu, da bi potom krov Tuarega udario u pod prikolice. Međutim, Večer tvrdi da takva rekonstrukcija nije istina i da se ceo proces "montira".\n"Fotografija pokazuje da takvog sudara nije bilo! Vidljivo je da terenac nije udario u kamion, već je najverovatnije bilo suprotno, da je kamion udario u terenac. Makednoski vozač terenca je osumnjičen, a hrvatski pušten na slobodnu. Ko je presudio pre vremena?", navodi "Večer", a prenosi Index.hr.\nMakedonski list naglašava da je kamion neoštećen, da su zadnji delovi netaknuti, dok je terenac potpuno uništen: "Prema toj priči terenac teži od dve tone je na Tošetovoj strani smrskan kao da je od folije, a na kamionu se ni točak nije ulubio od udarca. I ta se priča vrti poslednje tri nedelje", piše Večer.\nVečer se poziva i na reči stručnjaka jednog osiguravajućeg društva, koji je navodno izjavio da postoji osnovana sumnja da je došlo do zanošenja zadnjeg dela kamiona, koji je udario u desni dio terenca, i odgurao ga na stranu.\nVečer tvrdi i da postoji još «montaža» u ovom slučaju, a jedna od njih su i ukradena dokumenta menadžerke Ljiljane Petrović, koja je povređena u nesreći. Stvari menadžerke makedonskog pevača je prema izveštajima policija donela u sobu odmah posle nesreće, a onda je Fokus objavio dokument koji pokazuje da je za novogodišnji nastup u Crnoj Gori Proeskom uplaćen predujam od 8.000 evra.\n"Pristup njenim stvarima imalu su bolničko osoblje, najmanje dvojica policajaca i prijatelji teško povređenog vozača Georgija Georgijevskog, koji su bili u poseti. Objavljeni dokument je Ljiljani Petrović ukraden», navodi večer uz opasku da je "hičkokovski morbidno da neko poseti povređenu osobu u šoku i da "kopaš i kradeš iz torbice", kao i to da je neko dobro naplatio prodaju dokumenta Fokusu.


Centar za obrazovanje “Vitaplus” Cazin: Lider na tržištu obrazovanja, prekvalifikacije i praktične obuke\nNaslovnica Krajina Cazin Centar za obrazovanje “Vitaplus” Cazin: Lider na tržištu obrazovanja, prekvalifikacije i praktične...\nCazin – Centar za obrazovanje “Vitaplus” Cazin iz dana u dan pokazuje svoju poziciju lidera na tržištu obrazovanja, prekvalifikacije i praktične obuke u mnogim segmentima.\nPosljednja aktivnost u razvoju ove ustanove, a u pogledu što kvalitetnijeg osposobljavanja polaznika bilo kojeg smjera je obuka uposlenika Fiko Commerc SF na CNC mašinama za obradu metala.\nNaime, firma Fiko Commerc SF u cilju da svoju proizvodnju unaprijedi savremenijim tehnologijama je modernizovala svoja postrojenja, a postojeće radinike je bilo potrebno osposobiti za upravljanje novim mašinama. Centar za obrazovanje “Vitaplus” Cazin je angažovao stručnjake u ovom domenu, profesore, koji su radnike pripremili i osposobili za rad na najsavremenijoj opremi.\nPrema riječima menadžmenta Centra za obrazovanje “Vitaplus” Cazin, u narednom periodu će biti niz sličnih osposobljavanja radnika u firmama koje će modernizovati svoje proizvodne sektore, kako u teorijskom smislu, tako i u onom mnogo značajnijem, praktičnom.\nOvo je još jedan korak u nizu koji pokazuju nivo i kvalitet rada Centra za obrazovanje “Vitaplus” Cazin, koji pored teorijskog znanja koje polaznici stiču u ovoj obrazovnoj ustanovi, to znanje imaju priliku primijeniti i u praksi prije nego što sa svojim znanjem iziđu na tržište rada.\nZainteresirani za stručno osposobljavanje i usavršavanje bilo kojeg zanimanja više informacija mogu potražiti na službenoj stranici Centra za obrazovanje “Vitaplus”


Vesti online / Srpski informativni portal / I Srbija na meti terorista, a evo kako će država reagovati\nPovratak džihadista iz Sirije i Iraka može ugroziti bezbednost Srbije\nRazlog za izradu ovog dokumenta krije se u pogoršanim bezbednosnim uslovima u svetu, gde je i Srbija označena kao potencijalna meta na mapi terorista, ali i našim obavezama prema Briselu u okviru poglavlja 24, koje se ne može otvoriti bez preciznih mera u borbi protiv terorizma.\n* Evropa u opasnosti: Islamska država propada, džihadisti se vraćaju sa ratišta\n* Srbija međ' džihadistima\nIz analize koja je urađena, a u koju je "Blic" imao uvid, potencijalni rizici za Srbiju povezani su sa složenim bezbednosnim uslovima na Kosovu i Metohiji ali i sa situacijom na Bliskom istoku i u Africi, koja ima uticaj na ceo region. Pored toga, kao rizici se pojavljuju i veliki broj boraca, povratnika sa džihad ratišta, ali i veliki broj migranata u Srbiji i okruženju, od kojih neki imaju i prošlost vezanu za terorističke grupe.\nZbog svega toga, država ima nameru da pojača rano otkrivanje potencijalnih počinilaca nekih terorističkih napada, pa će pored jačanja antiterorističkih jedinica Ministarstva unutrašnjih poslova i BIA, stručno i organizaciono biti osposobljeno Tužilaštvo za organizovani kriminal gde će se formirati poseban tim za krivična dela iz ove oblasti. Ljudi koji budu odabrani da rade ovaj posao biće podvrgnuti posebnoj edukaciji kako u zemlji tako i u Evropolu i Evrodžastu.\nOno što je posebno važno da se napomene to je da je država predvidela i čitav set preventivnih mera koje će biti u nadležnosti Ministarstva kulture i informisanja, a koje imaju za cilj da se edukacijom podigne bezbednosna kultura svih građana Srbije. Na taj način vlast želi da osposobi građane da prepoznaju modifikovane oblike nosilaca ekstremizma i radikalizma, iz čijih se redova i regrutuju nosioci terorističkih akcija.\nIzvor "Blica" iz Nemanjine 11 tvrdi da su zbog toga mere sveoobuhvatne i da su za svaku oblast definisane sa rokovima ali i novčanom podlogom za realizaciju.\n- Državni organi koji su nosioci aktivnosti, u obavezi su da u roku od šest meseci izrade interne tajne akcione planove. U svakom od njih će posebno biti razrađene mere zaštite infrastrukturnih objekata. Pored toga, biće uspostavljen poseban informacioni sistem kojim će sve važne državne institucije imati mogućnost da prate sumnjive finansijske tokove, oružje ali i međunarodne podatke.\nIz Vlade su potvrdili da je usvojena strategija protiv terorizma, ali nisu želeli da komentarišu mere koje su definisane.\nMilovan Drecun, narodni poslanik, kaže da Srbija ne treba da potceni opasnost od terorizma, jer na Balkanu postoji jaka mreža radikalnih islamista.\n- Oni sada imaju i borbeno iskustvo na džihad ratištima, i njihov povratak na prostor KiM i Sandžaka, ali i u zemlje u okruženju, potencijalna je opasnost i za Srbiju. U svakom slučaju, država i službe bezbednosti moraju da se pripreme za ovakve napade jer na Balkanu postoje "džihadisti samoubice", koji su spavači, a pitanje dana je kada će se aktivirati i na prostoru Srbije - kaže Drecun.


“Evropska jesen” sve bliža Laciju – SveVesti.net\n“Evropska jesen” sve bliža Laciju\nFudbaleri Lacija savladali su Udineze u 32. kolu italijanske Serije A rezultatom 2:0 i tako uspeli da održe korak za najboljih 6 pozicija koje vode u Evropu.\nSNIzvor: B92 sreda, 17.04.2019. | 23:27\nFudbaleri Lacija su za svega 24 minuta uspeli da upišu novu pobedu u italijanskom fudbalskom šampionatu, a do te 15. ligaške pobede vodio ih Felipe Kaisedo koji je postigao vodeći pogodak i uz Lukasa Leivu bio najbolje ocenjeni fudbaler rimskog kluba.\nSamo tri minuta nakon Kaisedovog pogotka, autogolom Sandra Lacio dolazi do 2:0 i tada je već bilo jasno da će se Udineze veoma teško vratiti u utakmicu. Dobru partiju je pružio i Sergej Milinković Savić, koji ipak nije uspeo da se upiše u listu strelaca, ali je zaradio ocenu 7,4.\nDaleko od toga da su gosti iz Udina bili “statisti” u ovom duelu, jednostavno nisu uspevali da dođu do toliko željenog gola. Oni su uputili 9 udaraca na gol Lacija i to 4 u okvir gola, ali je Lacio dva puta uspeo da matira golmana Musoa i da upiže veoma važna tri boda.\nLacio je trenutno sedmi na tabeli Serije A, sa 52 osvojena boda, dok je Udineze 16. sa 32 osvojena boda. Lacio će se boriti za evropsku jesen, dok će se Udineze boriti za opstanak u elitnom društvu.\nPrevious Anđelina ima cerebralnu paralizu, majka je, sistem joj ne pruža podršku\nNext Na današnji dan, 18. april


Timok na 90 minuta od Prve lige nakon "minimalca" u Požegi\nTimok na 90 minuta od Prve lige nakon “minimalca” u Požegi\nFudbaleri Timoka slavili su u prvoj utakmici baraža za popunu Prve lige Srbije na gostovanju šampionu Srpske lige “Zapad”, Slogi iz Požege, minimalnim rezultatom 1:o.\nVeoma kvalitetnu utakmicu odigrali su šampioni sa istoka i zapada Srbije i pokazali da su zasluženo u baražu i da obe ekipe imaju potreban kvalitet za plasman u viši rang. Na startu meča obe ekipe imale su po jednu priliku za vodeći pogodak, da bi u nastavku poluvremena Timok bio nešto bolji rival sa “zrelijim” šansama za gol. Ipak, nije bilo dovoljno sreće u završnici da “Beli labudovi” stignu do veoma bitnog pogotka na gostujućem terenu.\nPočetak drugog dela obeležila je inicijativa domaćih, koji su krenuli nešto agresivnije ka golu “belo-plavih”, ali defanziva Zaječaraca bila je sve vreme na visini zadatka i odbijala snažne nalete napadača Sloge. Dvadesetak minuta pred kraj utakmice nakon udarca Davidovića i intervencije golmana domaćih Tasića, na pravom mestu našao se mladi Rošević i smestio loptu u mrežu za veliku radost u gostujućem taboru. Već u narednoj akciji imao je Rošević šansu da možda i zaključi ovaj dvomeč drugim pogotkom, ali na veliku žalost svih navijača Timoka ostalo je samo 1:0. U samoj završnici pokušali su domaći do izjadnačujućeg pogotka, imali par solidnih situacija, ali na semaforu pored imena Sloge ostala je “nula” i nakon poslednjeg sudijskog zvižduka.\nOdličan rezultat na gostovanju Timok samo treba da materijalizuje u svom gnezdu pod zaječarskom Kralejvicom, gde je ove sezone, malo je reći, bio sjajan. U 19 odigranih mečeva izabranici Vojkana Rajčića slavili su u čak 16 puta, dok je tri puta bilo nerešeno. Imajući u vidu da “Beli labudovi” kod kuće ne znaju za poraz, ima puno razloga za optimizam, ali treba biti oprezan, jer je Sloga i u prvoj utakmici pokazala da ima kvalitet i može biti veoma neugodan rival.\nMeč se igra već u sredu, 16. juna, sa početkom od 17 sati na gradskom stadionu na Kraljevici.\nŽelimo svu sreću fudbalerima Timoka da zaključe ovu sjajnu sezonu plasmanom u Prvu ligu Srbije!


Dodavanje ili uklanjanje fascikli sa liste „Omiljene lokacije“ - Outlook\nDodavanje ili uklanjanje fascikli sa liste „Omiljene lokacije“\nOmiljene lokacije je odeljak smešten na vrhu okno fascikle i omogućava da fascikle za poštu koje često koristite držite nadohvat ruke. Nećete morati da se pomerate kroz okno fascikle da biste pronašli fasciklu koja se možda nalazi na nekoliko nivoa dubine u Okno fascikle.\nPostoji nekoliko načina na koje možete da dodate fascikle u Omiljene lokacije ili ih uklonite iz njega. Izaberite način koji vam najviše odgovara.\nIzaberite fasciklu i prevucite je u odeljak Omiljene lokacije. (Na ovaj način ne možete da uklonite fasciklu.)\nKliknite desnim tasterom miša na fasciklu koju želite da dodate ili uklonite, a zatim izaberite stavku Prikaži u omiljenim lokacijama ili stavku Ukloni iz omiljenih lokacija\nU Okno fascikle kliknite na fasciklu koju želite da dodate, a zatim izaberite stavku Fascikla. U grupi Omiljene lokacije izaberite stavku Prikaži u omiljenim lokacijama. Komanda na traci se markira kada se izabrana fascikla pojavi u odeljku Omiljene lokacije.\nKada se fascikla doda u odeljak Omiljene lokacije, ona je zapravo prečica do fascikle. Stvarna fascikla i njen sadržaj ostaju na originalnoj lokaciji na listi fascikli. Uklanjanjem fascikle iz odeljka Omiljene lokacije ne briše se fascikla ni njen sadržaj – uklanja se samo prečica koja se pojavljuje u odeljku Omiljene lokacije.\nKada se fascikla doda u odeljak Omiljene lokacije, podrazumevano se pojavljuje na dnu liste. Da biste prerasporedili fascikle, prevucite fasciklu na novu poziciju na listi Omiljene lokacije.\nVažno: Uverite se da ste fascikle uklonili iz odeljka Omiljene lokacije i da ih niste izbrisali. Kada fasciklu uklonite iz odeljka Omiljene lokacije, originalna fascikla ostaje na listi fascikli. Brisanjem fascikle iz odeljka Omiljene lokacije brišete fasciklu i njen sadržaj iz programa Outlook.\nOdeljak Omiljene lokacije koji se nalazi na vrhu Okno za navigaciju sadrži prečice ka fasciklama kao što su Prijemno poštansko sanduče, Poslate stavke i fascikle za pretragu. Fascikle u ovom odeljku možete dodavati, uklanjati i raspoređivati kako biste jednostavnije pristupali fasciklama za poštu. Na primer, ako često pristupate fascikli koju ste kreirali za projekat, dodajte tu fasciklu u odeljak Omiljene lokacije.\nKada se fascikla doda u odeljak Omiljene lokacije, kreira se prečica, ali fascikla i njen sadržaj ostaju na originalnoj lokaciji na listi fascikli. Uklanjanjem fascikle iz odeljka Omiljene lokacije ne briše se fascikla ni njen sadržaj – uklanja se samo prečica koja se pojavljuje u odeljku Omiljene lokacije.\nSavet: Skupite i razvijte odeljak Omiljene lokacije tako što ćete kliknuti na ili pored stavke Omiljene lokacije. Skupljeni odeljak Omiljene lokacije omogućava vam da vidite veći broj fascikli pošte u oknu za navigaciju. Ako ne želite da koristite odeljak Omiljene lokacije, možete da ga isključite.\nDodavanje fascikli na listu „Omiljene lokacije“ ili uklanjanje sa nje\nDa biste dodali fascikle u odeljak Omiljene lokacije ili ih uklonili iz njega, uradite nešto od sledećeg:\nU oknu za navigaciju izaberite fasciklu koju želite da dodate, a zatim na kartici Fascikla, u grupi Omiljene lokacije kliknite na dugme Prikaži u omiljenim lokacijama. Komanda na traci se markira kada se izabrana fascikla pojavi u odeljku Omiljene lokacije.\nIzaberite fasciklu i prevucite je u odeljak Omiljene lokacije ili iz njega.\nNapomena: Uverite se da ste fascikle uklonili iz odeljka Omiljene lokacije umesto da ih izbrišete. Kada fasciklu uklonite iz odeljka Omiljene lokacije, originalna fascikla ostaje na listi fascikli. Brisanje fascikle iz odeljka Omiljene lokacije briše fasciklu i njen sadržaj iz programa Outlook.\nRaspoređivanje redosleda fascikli na listi „Omiljene lokacije“\nFascikle su na listi fascikli raspoređene abecednim redom. Međutim, u odeljku Omiljene lokacije možete ih rasporediti bilo kojim redosledom.\nKada se fascikla doda u odeljak Omiljene lokacije, podrazumevano se pojavljuje na dnu liste. Da biste prerasporedili fascikle, kliknite i prevucite fasciklu na novu poziciju na listi Omiljene lokacije.\nNa listi "Omiljene fascikle", koja se nalazi na vrhu Okno za navigaciju, sadrži kopije vaše prijemno poštansko sanduče fascikle, poslate stavke fascikla, fascikle za pretragui tako dalje. Možete da dodate, uklonite i rasporedite fascikle u ovom oknu da biste videli i lakše da im pristupite. Na primer, sa fasciklu radne verzije na listi, morate da proveri poruke u toku vizuelni podsetnik.\nSavet: Možete da skupljanje i razvijanje "Omiljene fascikle" tako što ćete kliknuti na zaglavlje okna. Ovo vam omogućava da uštedeli prostor u oknu za navigaciju. Možete takođe potpuno uklonili omiljene fascikle iz okna za navigaciju.\nDodavanje i uklanjanje fascikli iz okna „Omiljene fascikle“\nKliknite desnim tasterom miša na fasciklu koju želite da dodate ili uklonite, a zatim u priručnom meniju izaberite stavku Dodaj u omiljene fascikle ili Ukloni iz omiljenih fascikli .\nKliknite na fasciklu i prevucite je u ili sa liste "Omiljene fascikle".\nUklanjanje fascikle se razlikuje od brisanje fascikle\nVažno: Uklanjanje fascikle sa "Omiljene fascikle" premešta u fasciklu "Omiljene fascikle". Brisanje fascikle pošte iz "Omiljene fascikle" briše sve poruke u toj fascikli. Brisanje fascikle za pretragu zadržava poruke u njihove originalne fascikle. Dolenavedena tabela opisuje razlike između brisanje fascikle za poštu i fascikle za pretragu.\nBrisanje fascikle za pretragu\nBrisanje fascikle pošte\nUklanja fasciklu "Omiljene fascikle", ali ne u oknu za navigaciju.\nUklanja fasciklu "Omiljene fascikle" i okno za navigaciju.\nPoruke ostaju sačuvane u njihove originalne fascikle u oknu za navigaciju.\nPremešta sve poruke u fasciklu "Izbrisane stavke". Oni će biti trajno izbrisana kada sledeći put pražnjenja fascikle "Izbrisane stavke".


Vesti — By taty on June 14, 2010 9:35 pm\nFudbalska reprezentacija Japana pobedila je u ponedeljak u Blumfontejnu Kamerun sa 1:0, u utakmici prvog kola Grupe E na Svetskom prvenstvu u Južnoj Africi.\nJedini gol na utakmici postigao je Keisuke Honda u 39. minutu. Japan sa tri boda zauzima drugo mesto u Grupi E. Prva je Holandija, koja takođe ima tri boda, ali bolju gol razliku, pošto je ranije u ponedeljak pobedila Dansku sa 2:0.\nJapan će sledeću utakmicu igrati u subotu od 13:30 časova u Durbanu protiv Holandije, dok će Kamerun istog dana od 20:30 časova u Pretoriji igrati sa Danskom.\nTags: fudbal, Fudbalska reprezentacija Japana pobedila reprezentaciju Kameruna, Japan, Južna Afrika, Kamerun, Mondijal, Mundijal, pobeda Japana nad Kamerunom, počelo Svetsko prvenstvo u fudbalu, rezultat meča, SP: Japan pobedio Kamerun, Sport, Svetsko prvenstvo u fudbalu, Vesti, Vesti iz sporta\nCeca Ražnatović napunila je danas, 14. juna, 37 godina. Ona je odlučila da napravi žurku u svojoj vili ali samo...


pink.rs | Đurić: Srpska lista garant bezbednosti na KiM!\nDirektor Kancelarije za KiM Marko Đurić poručio je danas da jedino Srpska lista na izborima 11. juna može da pruži garacije za bezbednost srpskog stanovništva na KiM.\nOn je istakao da je ta lista spremna i da posle izbora u Prištini govori glasom srpskog naroda, a ne glasom političkih predstavnika kosovskih Albanaca.\nU razgovoru sa studentima Fakulteta za bezbednost, Đurić je rekao da će institucije Srbije nastaviti da funkcionišu na KiM, bez obzira šta se desi 11. juna, ali je naveo da od ishoda izbora zavisi koliko će efikasno moći to da čini.\n"Naš narod može da računa na podršku Srbije, međutim, sasvim sigurno i od ishoda izbora 11. juna zavisi u kojoj meri će Srbija moći efikasno da pruža podršku našem narodu, jer nema sumnje da je cilj kosovskih albanaca da ograniči uticaj i dotok podrške", rekao je Đurić.\nPrema njegovim rečima to se videlo i prethodnih dana kada se bile ometane pošiljke sa dečjim dodacima i različitim socijalnim davanjima koje iz budžeta Srbije dolaze na KiM.\n"Ukoliko Srpska lista ne bi imala dovoljnu političku snagu nakon izbora 11. juna, takva praksa bi eskalirala, pogoršavala bi se i rastao bi pritisak na Srbe na KiM", rekao je Đurić.\nOn je ocenio da trenutnu situaciju na KiM karakterišu velike tenzije, navodeći da su albanski politički predstavnici rešeni da na parlamentarnim izborima 11. juna uspostave punu kontrolu nad političkim sistemom u južnoj srpskoj pokrajini.\nObjasnio je da će albanski političari pokušati da uspostave kontrolu nad skupštinom u Prištini uz pomoć druguih nacionalnih zajednica, a ne samo glasovima albanskih političkih partija.\nPodsetivši da nijedna važna odluka u skupštini u Prištini ne može biti doneta bez glasova većine nacionalnih zajednica, Đurić je upozorio da jedna od tih odluka može biti transformacija kosovskih snaga bezbednosti u takozvanu vojsku Kosova.\n"Osim što bi to bilo suprotno vojno tehničkom sporazumu iz Kumanova i Rezoluciji 1244, uspostavljanje takve oružane formacije predstavljalo krupnu pretnju i izazov za regionalnu stabilnost, a Srbi na KiM bi to doživeli kao nepotrebnu pretnju", rekao je Đurić.\nGovoreći o Briselskom dijalogu Đurić je naveo da je Srbija čvrsto rešena da sve probleme rešava, ne kroz konflikte i svađe, već kroz razgovore i o najtežim pitanjima čuvajući svoje interese.\nKako je rekao, predstavnici Albanaca su prethodnih meseci bežali od tih razgovora, odnosno od sprovođenja dogovora koji su u interesu srpske zajednioce poput ZSO.\nOn je poručio da bi Albanci trebalo da prestanu da se vode maksimom "Što je dobro za Srbe, loše je za Albance".\nĐurić: Nečuveni rasizam u brojanju srpskih glasova na KiM\nĐurić: Malo će sačekati na Vučića! Najave brisanja granice između KiM i Albanije pretnja miru i stabilnosti\nĐurić: Na delu je opasan scenario u režiji Prištine da se skloni Srpska lista! Pozivam međunarodnu zajednicu da reaguje (FOTO)


EBRD – Page 5 – Bankar.me\nEBRD: Pet miliona za mikro i mala preduzeća u Crnoj Gori\nMay 11, 2015 BANKE, Članci, CRNA GORA, SVE VIJESTI 0\nEvropska banka za obnovu i razvoj EBRD je opredijelila kredit vrijedan pet miliona eura vodećoj mikrofinansijskoj instituciji na domaćem tržištu Alter Modus, za podsticanje razvoja mikro, malih i srednjih preduzeća MMSP.\nOd EBRD-a Crnoj Gori 100 miliona\nFebruary 5, 2015 MAKRO, SVE VIJESTI 0\nEvropska banka za obnovu i razvoj (EBRD) predstavila je danas Izvještaj za 2014.godinu, kao i godišnju analizu o napretku reformi i ekonomskih kretanja u Crnoj Gori prema kojima je ekonomski rast Crne Gore u 2014. bio pozitivan, naglasivši kako očekuju veći priliv stranih direktnih investicija u 2015. godini.\nEBRD lani ostvario gubitak prvi puta nakon finansijske krize?\nJanuary 15, 2015 BANKE, Članci, SVE VIJESTI, SVIJET 0\nEvropska banka za obnovu i razvoj (EBRD) vjerovatno će izvijestiti o prvom godišnjem gubitku u poslovanju još od početka finansijske krize, i to zbog sukoba između Rusije i Ukrajine.\nEBRD: Šteta u Srbiji oko dvije milijarde eura\nMay 29, 2014 Ekonomija, MAKRO, OSIGURANJE, REGION, SVE VIJESTI 0\nŠteta od poplava u Srbiji iznosi oko dvije milijarde eura, procjena je Evropske banke za obnovu i razvoj(EBRD).\nEBRD: Loši krediti državni problem Srbije\nMarch 9, 2014 BANKE, REGION, SVE VIJESTI 0\nGlavni ekonomista Evropske banke za obnovu i razvoj (EBRD) Erik Berglof kaže da banke u Srbiji moraju da odvoje nenaplative kredite od novih pozajmica. Problem datih pozajmica koje je nemoguće vratiti, a kojih je sve više, potrebno je, tvrdi Berglof, rješavati na tri fronta – u bankama, firmama koje ne …\nEBRD ove godine Crnoj Gori može odobriti 200 miliona eura\nEvropska banka za obnovu i razvoj (EBRD) ove godine može da obezbijedi kreditne linije Crnoj Gori u vrijednosti od 200 miliona eura. Šef kancelarije EBRD -a za Crnu Goru Đulio Moreno objasnio je da je taj novac namijenjen sektoru energetike, agrobiznisa, trgovine, industrije, turizma…\nEBRD: U Sloveniji će opstati pet najvećih banaka\nSeptember 3, 2013 BANKE, REGION, SVE VIJESTI 0\nGlavni ekonomist EBRD-a Erik Bertglof kaže kako Slovenija ima previše banaka te da dio rješenja njihovih problema mora biti i njihovo udruživanje, odnosno da veće banke preuzmu manje. – Ključan je dogovor o pravilima igre – što očekuje vlada, što se od vlade očekuje, kakva će biti pravila za slovenačke i …\nBanke ubrzano povlače kapital iz centralne i istočne Evrope\nJuly 31, 2013 BANKE, SVE VIJESTI, SVIJET 0\nStrane banke su u prvom tromjesečju ove godine ubrzale povlačenje kapitala iz centralne i istočne Evrope, pokazao je najnoviji izvještaj EBRD-a. Banke koje podnose izvještaje Banci za medjunarodna poravnanja smanjile su u tom periodu svoje spoljne pozicije u evropskim zemljama u razvoju, bez Rusije i Turske, u visini od 0,7 …\nPodrška Podgoričkom modelu\nJuly 23, 2013 BANKE, CRNA GORA, SVE VIJESTI 0\nVlada podržava realizaciju Podgoričkog modela, čiji je cilj povećanje kvaliteta kreditnog portfolija banaka, kao stuba stabilnosti i podrške oporavku našeg sistema, kazao je ministar finansija Radoje Žugić, prenosi Cdm. U Ministarstvu finansija danas je održan sastanak predstavnika Svjetske banke, EBRD-a, Centralne banke Crne Gore, Kabineta Premijera i Ministarstva finansija, čija …\nPredsjednik EBRD danas u Podgorici\nJuly 1, 2013 BANKE, CRNA GORA, SVE VIJESTI 0\nPredsjednik Evropske banke za obnovu i razvoj, Suma Čakrabarti posjetiće danas Crnu Goru, a sastaće se premijerom Milom Đukanovićem i predsjednikom Filipom Vujanovićem. Iz EBRD je saopšteno da će Čakarbarti razgovarati i sa lokalnim preduzetnicima i članovima diplomatskog kora.\nEBRD i KFW finansiraju dalekovod do Pljevalja, kamata 2,4 odsto, grejs period tri godine\nMay 7, 2013 Ekonomija, ENERGETIKA, SVE VIJESTI 0\nIzgradnju 400 kilovoltnog dalekovoda na relaciji Pljevlja-Tivat vrijednog 85 miliona eura, finansiraće EBRD i KFW po veoma povoljnim uslovima. EBRD će dati 60 miliona eura, a KFW 25 miliona eura. Kamate za kredit za najveći projekat koji realizuje državna kompanija, su izuzetno povoljne. Tako su kamate kod KFW banke 2,4 …


Prvenstvo Srbije 2021 Kopaonik - Veleslalom U-14, U-16 - Kopaonik ONLINE\nU Brzeću lokal i apartman za izdavanje\nSki instruktorka Mina Lukić\nHotelu Club A potrebna sobarica za rad tokom zimske sezone\nSki instruktorka Kristina Simić\nPripreme za Ski opening na Kopaoniku teku po planu\nSki baru na Kopaoniku potrebni radnici\nSnoubord instruktorka Ljiljana Lukić\nSki opening 2021 u Kraljevim Čardacima SPA uz tradicionalni paket 4 dana/3 noći\nU ski centru Kopaonik počelo osnežavanje ski staza za Ski Opening 2021, ski pass u pretprodaji\nU ski centru Kopaonik tokom skijaške sezone moguća vakcinacija i testiranje na Covid19\nPrvenstvo Srbije 2021 Kopaonik – Veleslalom U-14, U-16\nKopaonik 13.04.2021. Danas je održano Prvenstvo Srbije u Alpskom skijanju, u diciplini velesalom, na stazi Crna Duboka na Kopaoniku, za kategorije dece od 12 do 16 godina. Ukupno je učestvovalo 50 takmičara iz Srbije, Slovenije i Crne Gore.\nNakon dve vožnje u odličnim snežnim uslovima u kategoriji do 14 godina devojčice trijumfovala je Emilija Đurović (SK Crvena Zvezda) ispred Lare Radulović (SK Rtanj) i Lori Murovec takmičarke iz Slovenije (Sk Triglav). Ivanović Gala (SK Ares) u ukupnom plasmanu zauzela je 4. mesto što je ujedno i treće mesto u plasmanu za Prvenstvo Srbije.\nEmilija Đurović je ujedno ostavrila najbolje vreme staze u obe vožnje današnjeg veleslaloma u ženskoj i muškoj konkurenciji.\nU kategoriji dečaci do 14 godina, Tasić Dušan (NS Ski TEAM) odličnim nastupom u obe vožnje zauzeo je 1. mesto ispred drugoplasiranog Matije Ilijevskog (SK BSK) i trećeplasiranog Nestora Ivanovića (SK ARES).\nU starijim kategorijama do 16 godina, u ženskoj konkurenciji je bilo zanimljivo do kraja, pobedu je odnela Iva Nikolić (SK BSK) koja je od drugoplasirane Mine Angelov (SK NIŠ) bila bolja za 0,02 stotike. Petra Lazović (SK MM) zauzela je 3. mesto sa 1,20 stotinki zaostatka.\nU muškoj konkurenciji odličnim nastupom u obe vožnje trijumfovao je Lazar Perišić (SK Rtanj) ispred klupskog kolege Alekse Balovića (SK Rtanj), dok je 3. mesto i bronzanu medalju osvojio Aleksa Lalić (NS SKI TEAM).\nKompletne rezultate današnjih trka pogledajte na sajtu Skijaškog saveza Srbije OVDE\nTagoviKopaonik Skijaški savez Srbije takmičenje\nNekretnine • Vesti\nPrvenstvo Srbije 2021 Kopaonik – Slalom U-14, U-16 rezultati\nKonferencija KOPAONIK 2031 – online 14. aprila o turističkom potencijalu planine


Stefanović je samo kolateralna šteta? Izvor iz istrage otkrio NEPOZNATE detalje ubistva MMA borca - Objektiv\nNaslovna » Vesti » Crna hronika » Stefanović je samo kolateralna šteta? Izvor iz istrage otkrio NEPOZNATE detalje ubistva MMA borca\n/ 08:02 • 18.09.2021. • 18.09.2021.\nDaniel Janjoš, uhapšeni bivši reprezentativac u streljaštvu i Uroš Stefanović, ubijeni MMA borac i telohranitelj poznatog vojvođanskog kriminalca Gorana Kovačevića Goranca bili su poznanici koji su se kretali u istom društvu, ali se nisu družili. Kako se saznaje, Janjoš, koji se nakon 13 dana potrage policije za njim i još dva osumnjičena, predao policiji glavni je osumnjičeni za učestvovanje u ubistvu Stefanovića i napadu na Goranca.\nJanjoš je prvobitno bio osumnjičen da je vozio automobil kojim su napadači presreli Goranca i MMA borca, a potom na njih otvorili vatru. Međutim, izvor iz istrage, rekao je da se sumnja da je u jednom trenutku, braneći svog šefa Goranca, mladi MMA borac kacigom udario Janjoša po glavi, a da je ovaj u tom trenutku zapucao na njega. Od zadobijenih povreda Stefanović je preminuo na licu mesta, dok je Goranac, kog je MMA borac štitio, u napadu lakše ranjen.\n– Upravo je to još jedan od dokaza koji ide u prilog činjenici da je Stefanović samo kolateralna šteta te da je na meti napadača zapravo bio Goran Kovačević Goranac. Janjoš i Stefanović su znali jedan za drugoga ali nikada nisu bili u neposrednom kontaktu, a kamoli da je među njima došlo do nekog konflikta – navodi izvor.\n– Budući da su Boća i Goranac bili dobri prijatelji normalno je i da su Janjoš i Stefanović znali jedan za drugoga, ali se nisu družili – ističe sagovornik.


Falsifikati - Blic Online\nKako je platno vredno samo 120 funti postalo NAJSKUPLJA SLIKA U ISTORIJI, a onda NESTALO\nNacionalna galerija u Londonu našla se ponovo u centru kontroverzi, posle dokumentarca "Izgubljeni Leonardo" danskog reditelja Andreasa Koefoda, o kontroverznoj slici "Salvator Mundi" (Spasitelj sveta), koja se pripisuje Leonardu da Vinčiju.\nHTELI DA PREVARE CARINIKE Otkriveni falsifikovani dokumenti Belgije i Hrvatske\nNa graničnom prelazu Orašje otkrivene su dve falsifikovane putne isprave Belgije, koje su prilikom izlaska iz BiH na uvid dala dvojica državljana Turske.\nPolicija zaplenila 10.500 FALSIFIKOVANIH EVRA koje je muškarac (37) doneo sa KiM\nCarinici su 1. avgusta 2020. godine na kontrolnom punktu Merdare zaplenili 10.500 falsifikovanih evra.\nHAPŠENJE U ŠAPCU Uhvaćena organizovana grupa osumnjičenih da su FALSIFIKOVALI 2.000 ISPRAVA\nOsam osoba uhapšeno je u Šapcu zbog sumnje da su ove godine izradili oko 2.000 lažih javnih isprava, koje su naplaćivali od 100 do 800 evra, saznaje "Blic".\nNBS: Povećan broj FALSIFIKOVANIH stranih valuta\nU Srbiji je od januara do kraja septembra ove godine otkriveno 2.988 falsifikovanih novčanica dinara i 1.153 komada lažnog efektivnog stranog novca, pokazuje novi izveštaj Narodne banke Srbije.\nSADRŽE OPASNE MATERIJE, PRAVE IH U PODRUMIMA Trećina dijetetskih proizvoda nabavljenih onlajn je FALSIFIKAT\nSvaki treći građanin koji dijetetske proizvode kupi preko interneta je prevaren, jer je trećina robe koja se nudi putem društvenih mreža i raznih sajtova - falsifikat.\nAko za praznike putujete u zemlje EU, čuvajte se LAŽNIH NOVČANICA OD 10 I 20 EVRA\nKo se za predstojeće praznike zaputi u evropske gradove ili kasnije na letovanje trebalo bi da pripazi u prodavnicama, barovima i buticima na novčanice koje dobije kao kusur.\nMALVERZACIJE U OSIGURAVAJUĆEM DRUŠTVU Dve osobe osmunjičene da su falsifikovali potpise korisnika\nDve osobe iz Novog Grada čiji su inicijali D.I. (69) i R.M. (37) osumnjičene su za malverzacije u jednom osiguravajućem društvu iz te opštine, saopšteno je danas iz Policijske uprave Prijedor.\nMANJE FALSIFIKATA Ove novčanice se u BiH najčešće krivotvore\nU Centralnoj banci Bosne i Hercegovine u toku 2018. godine registrovan je ukupno 2.381 komad falsifikovanih novčanica i kovanog novca svih valuta i apoena, što je za oko 28 odsto manje u odnosu na prethodnu godinu.\nNAJVIŠE NOVČANICA OD 1.000, 500 I 2.000 DINARA Otkriveno 3.134 komada falsifikovanog novca\nU prvih devet meseci ove godine otkrivena su 3.134 komada falsifikovanih novčanica domaće valute, što je za 16,2 odsto manje nego u istom periodu prošle godine, kada su otkrivena 3.742 komada.\nANKETA Da li vodite računa gde kupujete lekove?\nIz Uprave carine Republike Srbije upozoravaju da raste krijumčarenje lekova, naročito onih falsifikovanih. Pitamo vas, da li vodite računa gde kupujete lekove?\nU Srbiji 6.000 FALSIFIKATA DINARA, ali i stranih valuta, a jedna se NAJVIŠE "KOPIRA"\nU Srbiji je prošle godine otkriveno ukupno 5.834 falsifikovanih dinarskih i 945 faksifikata stranih novčanica i to najviše evra, kažu u Narodnoj banci Srbije.\nLažne vesti su upravo postale JOŠ STRAŠNIJE (VIDEO)\nRik Estli je zvezda osamdesetih. Njegova pesma “Never Gonna Give You Up” iz 1987. puštena je preko “Jutjuba” više od 330 miliona puta. Ali, u februaru prošle godine Estli je bio glavni junak jednog neobičnog eksperimenta, piše “Ekonomist”.\nHIT NA ILEGALNOM TRŽIŠTU SRBIJE Zbog sramote muškarci ove lekove kupuju od dilera, a ne znaju da tako RIZIKUJU ŽIVOT\nZbog velike zarade i malog rizika, lekovi za potenciju poslednjih godina postali su pravi hit na ilegalnom tržištu Srbije. Stižu iz Kine i Indije, a najčešće se prodaju preko interneta i društvenih mreža.\nOPREZ! U Srbiji otkriveno više od 2.000 lažnih novčanica, a evo koje su OMILJENE FALSIFIKATORIMA\nOd početka godine otkriveno je 2.228 komada falsifikovanih novčanica, a od toga najviše od dve hiljade, hiljadu i 500 dinara. Lažnjaka ima i među evro novčanicama i to najviše od 50 evra, kao i među dolarskim stotkama, pa oprez nije naodmet.\nProsveta u Srpskoj KRCATA falsifikatima: Diplome ŠTANCAJU i kod kuće\nProsvetni inspektori u Republici Srpskoj tokom provera verodostojnosti školskih isprava u prošloj i ovoj godini otkrili su 15 dokumenata za koje postoji osnovana sumnja da su falsifikovani.\nZbog KRAĐE INTELEKTUALNOG VLASNIŠTVA u 2016. osuđeno 18.000 KINEZA\nSkoro 18.000 Kineza osuđeno je prošle godine zbog krađe intelektualnog vlasništva i umnožavanja faksifikata.


Faktor | Poruka rudara: Ne bude li dogovora s Vladom i EPBiH, 20. maja generalni štrajk, potom protesti\n11.05.2021. / 13:26\nSamostalni sindikat radnika rudnika Federacije Bosne i Hercegovine oglasio se saopćenjem u kojem su reagovali na stavove JP Elektroprivreda BiH u vezi sa reorganizacijom i smanjenjenm broj radnika u rudnicima Koncerna.\n- Elektroprivreda BiH u proteklih 10 godina u potpunosti upravlja i rukovodi rudnicima uglja u sastavu Koncerna, imenuje upravljačke strukture u rudnicima. Uz podršku Vlade FBiH utvrđuje cijenu uglja koja se iz rudnika uglja u sastavu Koncerna isporučuje EPBiH.\nU periodu od 2009. do 2020 godine EPBiH je od planiranih 580 miliona KM u modernizaciju opreme realizovala 312 miliona KM sa poražavajućim pokazateljima kada je u pitanju Rudnik uglja Kreka u Tuzli koji je doveden u situaciju da egzistira uz avansno plaćanje uglja EPBiH.\nVEZANI TEKST - Elektroprivreda BiH o rudnicima: Prekobrojnih je 1.500, isključivo iz administracije\nTačno je da su kako to navode iz EPBiH lokalne politike u određenim fazama imenovale sazive upravljačkih struktura u rudnicma uglja u FBiH ali i sazive upravljačkih struktura u EPBiH. Sindikat i radnici u rudnicima nisu odlučivali o navedenom.\nPostoji niz neosporivih dokaza u dokumentima Sindikata radnika rudnika Federacije BiH kroz koje se Vlada FBiH i EPBiH pozivaju da neutrališu negativan utjecaj lokalnih politika na rudnike uglja u FBiH te da zaustave masovan angažman u izvođenju rudarskih radova, opreme trećih lica, što je i danas pojava u nekim rudnicima.\nZanimljivo je da se iz EPBiH u proteklih nekoliko dana bave analizom strukture rudarskih sindikata u rudnicima uglja u FBiH.\nSocijalni partner EPBiH je Sindikat radnika rudnika FBiH koji je najavio u skladu sa važećim zakonskim propisima generalni štrajk u sedam rudnika uglja u sastavu Koncerna, koji će ako socijalni dijalog ne uspije, početi 20. maja 2021. godine te je potpuno spreman za organizaciju i održavanje masovnog protestnog skupa.\nVEZANI TEKST - Štrajk u pripremi, rudari ogorčeni: Prijete nam otkazima, ne možemo u penziju...\nU posljednja nešto više od dva mjeseca EPBiH je odstupila od usaglašenih principa i karaktera restruktuiranja rudnika uglja u sastavu Koncerna na planu ljudskih resursa koji su usaglašeni u januara 2021. godine.\nRaduje činjenica da se EPBiH u saopćenju od 10. maja ponovo očitovala po navedenom pitanju u skladu sa usaglašenim karakterom restruktuiranja rudnika uglja na planu ljudskih resursa kroz sljedeće:\n- Zastupajući bezrezervni stav da status svakog prekobrojnog uposlenika treba biti riješen na njemu prihvatljiv način, EPBiH je osigurala sredstva i ponudila mogućnost prekvalifikacije na radna mjesta i nastavak radnog angažmana u rudnicima kao i mogućnost raspoređivanja u postojeća i nova Zavisna Društva kako bi bili podrška proizvodnji uglja na ekonomsko prihvatljiv način - navodi se, između ostalog, u saopćenju Sindikata.\nInače, kako nam je kazao Sinan Husić nakon sjednice rukovodstva Sindikata, poznato je kada bi moglo doći do novih protesta rudara.\n- Ukoliko socijalni dijalog s EPBiH i Vladom FBiH ne donese dogovor, organizovat ćemo protest u Sarajevu 21. maja. Našim službama dali smo nalog da krenu u proceduru dobijanja potrebnih dozvola za održavanje protesta - rekao je za Faktor Husić.\nSindikat rudaraEPBiHgeneralni štrajk\nNajavio radikalne mjere\nSindikalci ogorčeni izjavama direktora EPBiH: Andelija ne može prijetnjama stabilizovati stanje u rudnicima\nSudbina više od 100 radnika\nSindikat Kreke u iščekivanju: Kakvu će odluku donijeti Općinski sud u Tuzli?


1 fatalnu grešku pravite kad čistite RINGLE: Čistite ih OVAKO\nM. P. 19. februara 2022. 19:53\nKada završite, obavezno uradite ovo!\nNakon što ste skuvali savršen ručak za porodicu, koji sigurno uključuje nekoliko jela, ostaje vam još da rešite problem tone prljavih sudova, a zatim i da očistite šporet, što je još teža misija. Ovde se fleke tako reći zalepe za površinu dok šporet radi tako da je mukotrpno ukloniti ih, naročito ukoliko je nešto pokipelo.\nOvo će vam biti daleko lakše uz smesu koju ćete sami napraviti, a trebaće vam par sastojaka koje sigurno već imate.\nNije soda bikarbona: Ni sanjali niste da jedna namirnica čisti šporet…\nEkstra savet: Kako bi ringle bile u potpunosti čiste i suve, što je veoma bitno kako ne bi zarđala površina, nakon čišćenja uključite sve ringle i držite ih tako tek toliko da se zagreju, a zatim ih isključite. Ovako će se osušiti i biti u potpunosti dezinfikovane i čiste.


Beta 6. aprila 2018. 23:00\nMinistar finansija Srbije Dušan Vujović izjavio je da očekuje da će predlog novog aranžmana sa Medjunarodnim monetarnim fondom biti poznat polovinom maja ili u junu.\n„Gotovo je izvesno da će novi aranžman biti u formi instrumenta za koordinaciju ekonomskih politika i reformi koji ne sadrži finansijsku komponentu. Polje saradnje ostaje isto, a to je održavanje već postignute makroekonomske i fiskalne stabilnosti, kao i dalja podrška reformama“, rekao je Vujović za list Blic.\nVujović je rekao da će konkretnije moći da se govori o prostoru za povećanje plata i penzija kada se budu znali podaci za prvih šest meseci, što bi koincidiralo sa finalizacijom novog aranžmana sa MMF-om.\nOn je rekao da su ove godine za 60 milijardi dinara već povećana izdvajanja iz budžeta za penzije i plate u javnom sektoru.\nNa taj način, kako je objasnio, već je iskorišćen prostor dat Zakonom o budžetskom sisitemu, koji dozvoljava da plate budu na nivou od osam odsto, a penzije od oko 11 odsto očekivanog BDP.\n„Da bi se omogućilo kontinuirano i dalje povećavanje plata i penzija u skladu sa ovim pravilima, potrebno je da imamo jasne pokazatelje da se ostvareni BDP kreće brže od onoga što smo projektovali. Inicijalni pokazatelji su do sada iznad očekivanja“, naveo je Vujović.\nDinar danas bez promena, kurs 118,4337\nDinar sutra bez promena, kurs 118,4337\nLonli planet: Novi Sad morate posetiti u 2019.\nU Nacionalnoj laboratorija kontrola 95 odsto proizvoda\nU Nacionalnoj laboratoriji kontrola 95 odsto proizvoda\nSutra ugovor za projektovanje i gradnju autoputa do Sarajeva


Kompletan nastup Džastina Timberlejka na Super Bowl-u | CityMagazine\nKompletan nastup Džastina Timberlejka na Super Bowl-u\nČetrnaest godina od kontroverznog nastupa na Super Bowl-u sa Dženet Džekson, Džastin Timberlejk je ponovo pozvan da uveseljava narod tokom poluvremena velikog finala sezone američkog fudbala.\nOvog puta sve je prošlo korektno, niko nije uvređen, osim možda nekih fanova pokojnog Princea, budući da su bili prinuđeni da gledaju duet slavnog pevača (u vidu starog snimka projektovanog na veliko platno) i Džastina Timberlejka.\nNastup je počeo njegovim singlom Filthy sa novog albuma Man of the Woods, a potom su se ređali stari favoriti kao što su Rock Your Body, Señorita i Sexy Back. Bend Tennessee Kids mu je pravio društvo tokom izvođenja hitova My Love i Cry Me A River, a nakon toga je Džastin sišao na sam teren i sa trubačkim orkestrom izveo pesmu Suit and Tie.\nUsledio je gore pomenuti duo sa Princeom uz performans njegove pesme I Would Die 4 U sa Purple Rain albuma, izvođenje hita Mirrors u okruženju ogledala i na kraju veliko finale sa pesmom Can’t Stop the Feeling, tokom čijeg izvođenja se Džastin popeo na tribine da đuska sa fanovima. Pogledajte kako je u celosti izgledao ovaj muzički spektakl u videu iznad teksta.\nDingospo Dali: Recenzija albuma „Sve dok mislim da je ovo drugi svet“ (Longplay)\nMagnifico: Koncert u Belexpocentru dzastin timberlejk · justin timberlake · koncerti · nastupi · pop muzika · super bowl\nNemanja Radulović dva dana zaredom na Kolarcu


Apartmani Beograd booking\nZadovoljite svoju znatiželju provedete malo vremena na našem sajtu da bi pronašli savršen smeštaj za sebe? Naši apartmani Beograd, ko bira da izabere olakšaće vam pretragu tako da ćete biti gotovi za samo nekoliko minuta. Zamislite ogroman broj stanova i nihovo šarenilo, izbegnite sve to i potražite vaš stan upravo kod nas na stranici ko bira da izabere, jer mi vam nudimo samo najbolje izabrano znanjem i iskustvom. Uverenje da je to tako pružiće vam naši apartmane.\nApartmani za izdavanje u Beogradu redstavljaju ponudu nameštenih i uređenih za izdavanje na dnevnom nivou. Sve je podređeno gostima da bi se osećali sigurno, konforno, udobno i prijatno. Kada je reč o našim apartmanima, locirani su isključivo u samom centru grada. Namera vam je da boravite na Dorćolu, u Skadarliji, Knez Mihailovoj ulici ili na Obilićevom vencu, to su mikro lokacije gde se nalaze naši stanovi. Putujete, olakšaćemo vam koferdok es pakujete, u našim stanovima je besprekorno čista posteljina, peškiri, stope, papuče, zaboravite, fen, pegla, kozmetikua, osnovne kuhinjske potrebštine... Doputovali ste čeka vas topla dobrodošlica, sigurno garažno ili parking mesto, besprekorno uređen i opremljen stan uz stan vas čeka paket dobrodošlice. Zato smo tu i sve činimo kako bi ste se bez premišljanja odličili za nas i našu krilaticu ko bira da izabere. Ponuda apartmani Beograd, zavređuje vašu pažnju, na jednostavan način predočiće vam najbolje stanove u gradu i izbegnete beskrajna pretraživanja.\nBeograd je centar regiona, centar mnogih dešavanja, dobro pogledajte ko smo mi u centru. Apartmani Beograd, ko bira da izabere i obavi što je moguće pre rezervaciju stana. Tako ćete biti zadovoljni i osigurati na vreme kvalitetan i siguran smešta. Obezbedite sebi stan iz naše ponude, aparmani Beograd, centar, povoljno, luksuzno i bezbedno. Lokacije koje nemaju alternative, u blizini ste onoga zbog čega ste došli u Beograd, mi Vam garantujemo da slično ne postoji, izabrali ste smeštaj po Vašim merama.\nSopstvenici smo svih apartmana na portalu, ponudu stanova koju vam nudimo pravili smo tako što smo nas stavljali u vaš položaj, kada budete sutra naši gosti da se osećate prijatno. Nema sumnje da kod nas možete pronaći najbolji smeštaj u Beogradu, bez ikakve dileme rezervišite stan kod nas, i budite srećni za vaš novac.


Uprava za veterinu Srbije: Prate se pošiljke koje stižu u Luku Bar\nUprava za veterinu Srbije trenutno je u koordiniranoj akciji sa Veterinarskom službom Crne Gore i prati se bilo koja pošiljka koja pristiže u Luku Bar, ali do sada nijedan brod koji je došao u tu luku nije prenosio zamrznuto meso, rečeno je danas agenciji Beta u Ministarstvu poljoprivrede Srbije.\n“Za sada nema nikakvih indicija da je pošiljka sa zamrznutim mesom iz 1982. godine ušla u Luku Bar u Crnoj Gori, niti da se uopšte i približila toj luci”, navode u Upravi za veterinu Srbije.\nKako navode, u isto vreme su alarmirane tri veterinarske službe, a Uprava za veterinu je, pored crnogorske, u stalnom kontaktu i sa bosanskom službom i situacija je za sada pod apsolutnom kontrolom.\nUprava za veterinu je, kako navode, preduzela dodatne mere, odnosno koordinirane akcije sa ostalim službama i pojačana je kontrola na graničnim prelazima.\n“Preduzete su sve mere kako bi se sprečila eventualna mogućnost ilegalnog ulaska takvog mesa u Srbiju, a sve u cilju zaštite zdravlja ljudi”, kažu u toj upravi.\nCrnogorska Uprava carina ranije danas je demantovala da je u Luku Bar stiglo zamrznuto meso iz 1982. godine.\nPodgorički list Vijesti preneo je da na kontejnerski terminal takav tovar nije stigao, niti je Uprava carina dobila informacije o prispeću takve pošiljke, što je, kako se navodi, “standardna procedura kako bi bilo koji brod mogao ući u Luku Bar”.\nLuka Bar je, takodje, demantovala spekulacije o prispeću tovara zamrznutog mesa.\nKako je saopšteno, meso iz uvoza stiže preko privatizovanog dela Luke Bar, “Port of Adria”. Ta luka, po objašnjenju, prima kontejnere s robom, ali nema informaciju o tome šta je u njima, niti o kvalitetu uvezene robe. Takve kontejnere preuzimaju špediteri.


Radomir Nikolić: Biće izbora ako ne bude datuma : Nadlanu.com\nObjavljeno 20. jun 2013. / 08:41:50\n"Sasvim je jasno da ukoliko ne dobijemo datum da će Srbija imati vanredne parlamentarne izbore", izjavio je Nikolić prilikom poseti dimitrovgradskom povereništvu stranke. On je dodao da veoma veliki broj ljudi prilazi SNS.\n"Mi želimo svima da damo mogućnost da se dokažu i pokažu koliko vrede. Želimo da svakome nađemo mesto u SNS i pozivamo sve koji su zainteresovani, prate i podržavaju naše ideje, da pomognu u tome da se pridruže SNS-u i veoma mi je drago što vidim da se ovde u Dimitrovgradu to i dešava", kazao je Nikolić.\nPoverenik SNS u Dimitrovgradu, inače bivši lider DS-a u ovom gradu i bivši predsednik opštine Vladica Dimitrov kaže da je SNS u Dimitrovgradu povećala članstvo za čak 40 procenata.\nZa poslednjih dvadesetak dana broj članova SNS u Dimitrovgradu je povećan za preko stotinu, pa sada imamo preko 330 članova. Uspeli smo da od dva odbornika koliko je SNS imala u lokalnom parlamentu, sedam odbornika predstavljaju njene ideje i program približavaju građanima.\nLokalna vlast koju čini URS, DSS i Zajedno za Srbiju učinila sve da nam posao na osnaživanju stranke učini još težim. Član SNS je postao i dugogodišnji lider Demokratske partije Bugara u Srbiji i predsednik Nacionalnog saveta bugarske nacionalne manjine u Srbiji dr Angel Josifov, a u SNS je prešlo i četrdesetak mladih obrazovanih ljudi članovi nekadašnje grupacije "G17", koji nisu hteli da se utope u URS-kazao je Dimitrov.\nDr Josifov je rekao da će SNS pobediti na narednim izborima u Dimitrovgradu. "Demokratsku partjiu Bugara sam napustio zbog neslaganja sa načinom rada u stranci. Sa druge strane, u SNS-u sam ne zbog toga što je najjača stranka, već zbog toga što duboko verujem u program", kazao je dr Josifov.\nU Dimitrovgradu opozicioni blok, okupljen oko dr Vladice Dimitrova i SNS-a ima 14 odbornika, dok vladajuća koalicija ima samo jednog odbornika više.


NjUJORK – Filantrop i bivša supruga osnivača Amazona Džefa Bezosa Mekenzi Skot našla se na vrhu Forbsove liste 100 najmoćnijih žena sveta i tako je zamenila bivšu kancelarku Angelu Merkel kojoj je ta titula pripala na 15 od prethodnih 17 rang lista američkog magazina. Merkel ne samo da više nije u vrhu, već je uopšte nema na najnovijoj listi objavljenoj 7. decembra. Glavni razlog zašto je Skot kao treća najbogatija žena na svetu sa bogatstvom od 59,4 milijarde dolara završila na vrhu ove liste je njen ogroman filantropski rad, navodi se u objašnjenju Forbsove odluke. Naime, Skot je dala 8,6 milijardi dolara svog bogatstva u dobrotvorne svrhe, uključujući 2,7 milijardi dolara samo u ovoj godini, javlja Tanjug. U decembru prošle godine, ona je donirala preko 4,1 milijardi dolara usred\nNekoliko meseci se opraštala od politike i brojnih političkih saveznika, ali i suparnika, srela se sa Džozefom Bajdenom i Vladimirom Putinom, u privatnu audijenciju primio ju je i papa Franja, a ove nedelje pozdravila se i sa svojim zemljacima. Kao i sve što je Angela Merkel činila tokom šesnaest godina duge kancelarske karijere, i njene muzičke želje za ispraćaj na vojnoj ceremoniji našle su se pod lupom. Da li pesma „Nek za mene padaju kiše crvenih ruža”, čiji je poslednji stih „Nije mi dosta, i dalje želim da pobeđujem, želim sve ili ništa”, znači da još nije rekla zbogom javnom angažmanu, što većina Nemaca od nje i očekuje? Uostalom, koliko pre nekoliko dana aktivno se uključila u glavnu svetsku priču u vezi s Ukrajinom i navodnim planovima Rusije da izvrši invaziju na tu zemlju,\nNemačka se sutra, na zvaničnoj vojnoj ceremoniji, oprašta od Angele Merkel koju će, kako se očekuje, sledeće nedelje posle 16 godina na kancelarskoj poziciji zameniti Olaf Šolc. Za razliku od kancelara ujedinitelja Helmuta Kola, koji je ispraćen uz taktove Betovenove „Ode radosti”, njegova „politička mezimica”, koja je prešla dug i fascinantan put od ćerke pastora bivše DDR do najmoćnije žene u Evropi, odlazi uz pesmu „Zaboravio si film u boji”, koju je 1973. godine otpevala „majka nemačkog panka” Nina Hagen. Ovakav izbor muzike popularne „muti”, koja s mužem Joakimom Zauerom svake godine odlazi na muzički festival Bajrojt, posvećen Rihardu Vagneru, iznenadio je javnost. Mnogi se pitaju kakvu poruku šalje Merkelova i da li je to znak da u penziji ipak neće samo čitati knjige i peći\n29.11.2021 u 13:51\nTusk: Gasovod Severni tok 2 najveća greška Angele Merkel\nVARŠAVA – Bivši predsednik Evropskog saveta Donald Tusk je odluku o izgradnji gasovoda „Severni tok 2” nazvao najvećom greškom odlazeće nemačke kancelarke Angele Merkel. „Iz perspektive interesa Evropske unije, Severni tok 2 je loš projekt”, rekao je Tusk na konferenciji za novinare u nedelju, prenela je Fena pozivajući se Poljsku novinsku agenciju PAP. Tusk je rekao i da je Merkelova to prepoznala u razgovoru koji su vodili ranije i dodao da je kancelarka bila ,,bespomoćna pred upornim lobiranjem koji stoji iza nemačkih poslovnih interesa”. „Učinio sam sve što sam mogao da EU bude manje zavisna od ruskog gasa, uključujući uspostavljanje energetske unije”, rekao je Tusk, javlja Tanjug. Poljska je bila jedan od najglasnijih kritičara gasovoda, tvrdeći da on predaje Moskvi u\n19.11.2021 u 17:46\nMerkelova: Ukinuti postepeno korišćenje nuklearne energije\nBERLIN – Nemačka kancelarka Angela Merkel branila je svoju odluku da postepeno ukine korišćenje nuklearne energije, iako bi to otežalo Nemačkoj odvikavanje od upotrebe fosilnih goriva. U intervjuu za Rojters, odlazeća nemačka kancelarka je, takođe, rekla da se protivi bilo kakvim planovima Evropske unije da nuklearnu energiju označi kao održivu. „Tačno je, naravno, da se sada suočavamo sa veoma ambicioznim i izazovnim zadatkom završetka energetske tranzicije uz postepeno ukidanje korišćenja uglja i nuklearne energije”, rekla je Merkelova. Ona je tražila je da Nemačka napusti nuklearnu energiju nakon katastrofe u Fukušimi u Japanu, što je odluka sa kojom se većina Nemaca slaže. To je, međutim, učinilo Nemačku više zavisnom od uglja, sprečilo je da ispuni svoj cilj smanjenja\n08.11.2021 u 16:10\nMerkelova: Najveći izazovi su bili masovno bekstvo ljudi iz Sirije i koronavirus\nBERLIN – Odlazeća nemačka kancelarka Angela Merkel kaže da su joj najteži izazovi u karijeri bili masovno bekstvo ljudi iz Sirije i okolnih zemalja, ali i pandemija koronavirusa. Ona je u intervjuu za Dojče vele ocenila da se „u oba slučaja videlo da to ljude direktno pogađa, te da se radi o ljudskim sudbinama”. Merkelova je u intervjuu za Dojče vele sumirala rezultate svoje vladavine, govorila je klimatskim promenama, o svojoj poznatoj izjavi „Uspećemo” u vezi s prihvatanjem migranata u Nemačkoj, kao i o kraju mandata. Na pitanje da li smatra da je Nemačka uspešno savladala navalu 800.000 izbeglica 2015. godine, na koju je ona tada reagovala izjavom „Uspećemo”, Merkelova je rekla da su zaista uspeli, ali i da nije sve prošlo idealno. Ona je dodala da nisu uspeli da se u potpunosti


Parole i transparenti protivnika Bregzia ispred vrata kabineta, u Vestimsteru u Londonu, Velika Britanija, 31. avgusta 2019.\nBritanija se priprema za eksplozivnu nedelju političkih borbi koje bi mogle da se pokažu kao ključne u britanskom predloženom izlasku iz Evropske unije - i odrede sudbinu premijera Borisa Džonsona.\nTokom proteklih dana, širom zemlje održavaju se protesti protiv Džonsonove odluke da raspusti, odnosno suspenduje parlament, što bi trebalo da stupi na snagu za nedelju dana.\nPoslanici će se vratili sa letnje pauze u utorak, kada će neki od njih pokušati da preuzmu kontrolu nad parlamentom kako bi sprečili da Britanija napusti EU bez dogovora.\nAnalitičar Toni Trejvers iz Londonske škole ekonomskih i političkih nauka kaže da je nakon meseci manervisanja, okončanje predstave konačno tu.\n"Grupa poslanika, verovatno iz svih partija uključujući i viđenije koznervativce, pokušaće da se okupi kako bi preuzela kontrolu nad poslovima u Donjem domu parlamenta, da bi zatim uslovija zakon, koji bi morao da prođe i u Donjem, i u Gornjem domu i koji bi zabranio Bregzit bez sporazuma."\nAli, protivnici nepostojanja sporazuma suočavaju se sa velikim izazovima, dodaje Trejvers.\n"Oni će morati da održe tu novu koaliciju zajedno, vrlo čudnu koaliciju, sa ljudima od krajnje levice iz rukovodstva laburista, do nekih ljudi u desnom centru iz Konzervativne partije."\nPremijer Boris Džonson rekao je da bi blokiranje Bregizta bez dogovora išlo na ruku Evropskoj uniji.\n"Ukoliko budu mislili da Bregzit može biti blokiran na bilo koji način, neće nam dati sporazum koji nam je potreban. Prema tome, moja strepnja je da ta stvar koja bi išla u parlament zapravo može da podrije poziciju Ujedinjenog Kraljevstva u pregovorima. Ali, mi ćemo nastaviti i odraditi to", rekao je Džonson u subotu.\nPremijer je zapretio da će ukoliko bilo ko od konzervativnih poslanika bude glasao za blokadu Bregzita bez sporazuma, biti isključen iz sledećih izbora, što je nešto što bi vrlo brzo moglo da se dogodi ukoliko opozicija pokrene glasanje o nepoverenju vladi, kaže Gema Lumes sa Kili univerziteta.\n"Potrebno je samo par konzervativnih poslanika da donese odluku i obori vladu. Ali, zaista bi bilo prilično bez presedana da konzervativni poslanici glasaju protiv svoje sopstvene vlade."\nU međuvremenu, pokrenuto je nekoliko sudskih procesa protiv pokušaja vlade da blokira ili suspenduje parlament, u kojima bi odluke takođe trebalo da budu donete ove nedelje.\nTo preti uvođenju kraljice Elizabete na bojno polje Bregzita, pošto je ona zvanično šefica države koja daje odobrenje za raspuštanje Parlamenta.\nOd Bakingemske palate, preko suda, do Vestmistera, britanska demokratija biva podvrgnuta iskušenju do tačke pucanja. Narednih pet dana biće ključni za odlučivanje ko će izaći kao pobednik iz eksplozivne bitke ko Bregzita.\nBoris Džonson kontrirao Trampu po pitanju trgovinskog rata


Svetski lideri čestitali Bajdenu i Harisovoj\nJanuar 20, 2021 20:14\nPolitički i verski lideri iz sveta i inostrani političari uputili su danas nakon inauguracije u Vašingtonu čestitke 46. predsedniku SAD Džou Bajdenu i potpredsednici Kamali Haris.\n"SAD se vraćaju. Evropa je spremna da obnovi veze sa starim, pouzdanim partnerom i da udahne novi život u naše dragoceno savezništvo. Radujem se saradnji sa predsednikom Bajdenom", napisala je na Tviteru predsedavajuća Evropske komisije Ursula fon der Lajen.\nBritanski premijer Boris Džonson je u sličnom tonu čestitao predsedniku Bajdenu i izrazio nadu da će zajedničkim radom ojačati međusobnu saradnju.\nPredsednik Nemačke Valter Stajnmajer ocenio je da je danas dobar dan za demokratiju i da je nakon postizbornih pokušaja cepanja institucionalnog sistema Amerike, odahnuo i on i mnogi građani Nemačke, preneo je Rojters.\nKanadski premijer Džastin Trido je konstatovao da će Kanada i SAD nastaviti svoje partnerstvo u borbi protiv pandemije korona virusa, na polju ekonomskog oporavka i unapređenja demokratije, mira i bezbednosti širom sveta.\nU svojoj čestitki izraelski premijer Benjamin Netanjahu nazvao je današnju inauguraciju "istorijskom" i podsetio na dugogodišnje lično prijateljstvo sa predsednikom Bajdenom.\n"Radujem se daljem jačanju američko-izraelskog prijateljstva i mira između Izraela i arapskih zemalja", poručio je Netanjahu.\nČestitka Bajdenu stigla je i od palestinskog pokreta Hamas i u njoj se kaže da Palestinci ne žale zbog odlaska predsednika Donalda Trampa.\n"Predsednik Bajden mora preokrenutu tok nepravedne i krive politike Trampa protiv Palestinaca i uspostaviti temelje za stabilnost i bezbednost u regionu", navodi se u poruci Hamasa.\nPremijer Japana Jošihide Suga čestitao je predsedniku Bajdenu i potpredsednici Haris.\n"Japan i SAD su čvrsto povezani saveznici koji dele univerzalne vrednosti", napisao je na svom Tviteru premijer Suga.\nPredsednik Čilea Sebastijan Pinjera poželeo je Bajdenu i Harisovoj sve najbolje i poručio da posvećenost demokratiji, slobodi i ljudskim pravima ne poznaje granice.\nKolumbijski predsednik Alvaro Uribe konstatovao je da je Amerika primer demokratije i značajan saveznik, a predsednik Meksika Manuel Lopez Obrador je pored najboljih želja predsedniku Bajdenu poručio da će pandemija, ekonomski oporavak i migraciona politika biti ključne oblasti bilateralne saradnje, prenosi Si-En-En.\nPremijer Pakistana Imran Kan je čestitao i izrazio očekivanje da će sa SAD graditi snažnije partnerstvo u sferi ekonomije, u borbi protiv klimatskih promena i korupcije, u jačanju javnog zdravstva i postizanja mira u svetu.\nSličnu poruku podrške uputio je i premijer Indije Narendra Modi, koji se založio da se Indija i SAD zajednički odlučno suoče sa izazovima i učvrste mir i bezbednost u svetu.\nJermenija: Protivnici Pašinjana upali u zgradu Vlade 5\nIzrael gađao projektilima glavni grad Sirije 21\nSZO: Za dan još 384 000 novih slučajeva kovida-19 u svetu 20\nNajavljeno odobrenje za vakcinu „Džonson i Džonson“ u EU 24\nMjanmar: Policija ubila devet demonstranata, više ranjenih 21


Održan Međunarodi forum za istraživanje pozorišne umetnosti za decu - YU ECO RTV\nNaslovna / Društvo / Održan Međunarodi forum za istraživanje pozorišne umetnosti za decu\nOdržan Međunarodi forum za istraživanje pozorišne umetnosti za decu\nGoran Pre 4 седмице\tDruštvo, Kultura Napiši komentar 27 Pregledi\nDvanaesto izdanje Međunarodnog foruma za istraživanje pozorišne umetnosti za decu i mlade u Subotici, najvećeg teatrološkog skupa u ovom delu Evrope, održano je u novom prostoru Čitaonice Gradske biblioteke, u okviru Međunarodnog festivala pozorišta za decu Subotica. Tokom tri dana forum je okupio teoretičare i pozorišne istraživače iz 16 zemalja i sa tri kontinenta. Ukupno 30 učesnika ovog važnog skupa za pozorišnu umetnost su najvećim delom i fizički bili gosti u Subotici, dok se manji deo učesnika predstavio online uključenjem.\nRukovodilac foruma, Marijana Prpa Fink istakla je značaj foruma za domaću pozorišnu scenu: “ Želimo i nameravamo da imamo vrlo živu interakciju sa domaćom pozorišnom scenom, jer prisustvo svih ovih stručnjaka omogućava da imamo uvid šta se sve radi u svetu. Da na taj način unapređujemo našu domaću pozorišnu scenu za mlade i istovremeno da učimo i gledamo kako to drugi rade. Da pozorištu za decu i mlade damo neke nove oblike, poštujući stare koje poznajemo, i da pokušamo da unapredimo razumevanje fenomena pozorišta za decu i mlade u svim njegovim segmentima i oblicima. Deca kao publika se menjaju, i s tim u vezi pokušavamo da razumemo i objasnimo šta je funkcija i uloga pozorišta za decu i mlade danas”.\nDve krovne teme ovogodišnjeg foruma bile su “Recepcija estetskih kategorija i vrednovanje u pozorištu za decu i mlade” i “Festivali za decu i mlade – percepcija i selekcija”. Međutim, nakon što su počeli da pristižu radovi od istraživača, oni su se po prirodi stvari grupisali u više tema, te je i forum produžen na tri dana tokom kojih su naposletku obrađene tri tematske celine.\nPrvog dana tema je bila “Dečija recepcija – deca kao publika”, drugi dan bio je posvećen istraživanju pozorišta i obrazovanja, dok je treći dan bio posvećen pozorištu za decu i repertoaru.\nPrethodna Mesec solidarnosti\nSledeća Odata počast žrtvama fašističkog terora


Policijski službenici istinski heroji današnjice\n06.04.2020 / 14:40 BiH - Obilježen Dan policije\nFoto: MUPKS - Vijesti.ba\nMinistar unutrašnjih poslova Kantona Sarajevo Ismir Jusko, policijski komesar Nusretom Selimovićem i predsjednik Sindikata policije Kantona Sarajevo Sadik Ećo polaganjem cvijeća i odavanjem počasti obilježili su Dana policije.\nCvijeće je položeno u spomen sobi zgrade MUP-a KS, ispred Vječne vatre, na Šehidskom mezarju Kovači i mezaru prvog predsjednika Predsjedništva RBiH Alije Izetbegovića, Spomen-obilježju ubijenoj djeci opkoljenog Sarajeva 1992-1995. godine, spomen-obilježju ubijenim policajcima u Velikom parku i Spomen sobi u MUP-u FBiH.\nTakođer, delegacija je položila cvijeće na spomen-obilježja policijskih službenika MUP-a Kantona Sarajevo koji su vršeći svoju dužnost izgubili živote Muhidina Pivodića, Davora Vujinovića i Adisa Šehovića, kao i mezare Mahmuta Trake i Elvedina Madeška.\n- Ove godine Dan policije obilježavamo u iznimnim okolnostima u kojima policijski službenici ponovo, kao i bezbroj puta do sada, iskazuju odlučnost i spremnost da i u najtežim vremenima savjesno služe svim građanima Kantona Sarajevo - kazao je Jusko.\nKako je dodao zbog toga je dužnost i obaveza čuvati sjećanje na one koji su svoje živote dali na dužnosti i ličnim primjerom pokazali koliko je ovo težak, rizičan i opasan posao, saopćeno je iz MUP-a KS.\n- Nećemo pretjerati ako kažemo da su svi policijski službenici koji svoj posao obavljaju u ovako teškim vremenima istinski heroji današnjice. Izuzetna mi je čast i privilegija što sam na čelu Ministarstva u ovim vremenima, rame uz rame sa svojim kolegicama i kolegama, i što svi zajedno dajemo maksimalan doprinos u borbi s ovom krizom - naglasio je Jusko.


Pojačane Kontrole Traktorista\nNaslovna Društvo Pojačane kontrole traktorista\nTraktor, ilustracija, foto pixabay.com\nPripadnici Ministarstva unutrašnjih poslova, Uprave saobraćajne policije, u cilju povećanja bezbednosti saobraćaja, u narednom periodu vršiće pojačanu kontrolu traktora i vozača traktora u saobraćaju na putu, sa posebnim akcentom na otkrivanje prekršaja upravljanja vozilom pod dejstvom alkohola.\nOd početka ove godine, na putevima u Srbiji dogodile su se 22 saobraćajne nezgode sa učešćem traktora, a analize pokazuju da su 18 saobraćajnih nezgoda izazvali vozači traktora.\nU ovim saobraćajnim nezgodama poginula su četiri, a povređena 22 učesnika u saobraćaju.\nS obzirom na to da je sezona poljoprivrednih radova počela i da se u narednom periodu očekuje povećan broj traktora na putevima, apelujemo na vozače traktora da blagovremeno otklone eventualne tehničke neispravnosti, posebno one koje se odnose na svetlosne uređaje i signalizaciju.\nU slučaju da se u noćnim uslovima ili uslovima smanjene vidljivosti traktori ili radne mašine zateknu u saobraćaju bez ispravnih svetlosno-signalnih uređaja, saobraćajna policija će ih isključiti iz saobraćaja.\nZakonom o bezbednosti saobraćaja na putevima propisano je da traktori i radne mašine noću, kao i u uslovima smanjene vidljivosti, u saobraćaju na putu moraju imati uključeno žuto rotaciono ili trepćuće svetlo.\nPrethodni tekstKovid izveštaj za 15.februar\nSledeći tekstGoogle u bojama Srbije povodom Dana državnosti\nVesti iz Srema1205


Protest doktora pred Vladom FBIH | Starmo\nNaslovnica BiH Protest doktora pred Vladom FBIH\nSarajevo — Ispred zgrade Vlade Federacije u Sarajevu minut do 12 počeo je protest doktora medicine i stomatologije FBiH. Kao razlog protesta navode stalno odgađanje usvajanja Zakona o reprezentativnosti.\nKako su naveli, traže da se na dnevni red sutrašnje sjednice Vlade FBiH uvrsti Zakon o reprezentativnosti.\nKako je kazao predsjednik Saveza strukovnih sindikata doktora medicine i stomatologije Rifat Rijad Zijad ne žele biti taoci neodgovorne politike te da, ako sutra Vlada Federecije ne bude razmatrala pomenuti zakon, protestirat će svaki dan, javlja BHRT.\nPodsjećamo, za sutra su najavljeni protesti Sindikata radnika u zdravstvu Kantona Sarajevo i Sindikata Kliničkog centra Univerziteta u Sarajeva zbog nepotpisivanja novog Granskog Kolektivnog ugovora o pravima i obavezama poslodavaca i radnika u oblasti zdravstva za područje KS.\nSFF: Ove godine 47 filmova u takmičarskim programima\nKarić nakon 100 dana: Sarajevo treba biti grad budućnosti


U Bosch fabrici u Srbiji proizvedeno 100 miliona metlica brisača -\nHome BIZNIS I ZABAVA\tU Bosch fabrici u Srbiji proizvedeno 100 miliona metlica brisača\nFabrika u Pećincima beleži rast zaposlenih i dalji razvoj proizvodnje\n Fabrika u Pećincima je proizvela 100 miliona brisača\n Bosch je u top 15 najvećih izvoznika u Srbiji\n Investicija od oko 117 miliona evra u razvoj poslovanja u Srbiji\nPećinci, Srbija – Bosch, vodeći dobavljač tehnologije i usluga, beleži važan trenutak poslovanja u Srbiji – proizvodni pogon u Pećincima je proizveo 100 miliona brisača. „Veoma smo ponosni što možemo da se pohvalimo činjenicom da se u našoj fabrici ove godine obeležava ovako značajan rezultat. Za nas ovaj broj predstavlja veliki uspeh koji nije bilo moguće ostvariti bez velikog truda i rada koji su uložili svi naši zaposleni tokom poslednjih 8 godina. Zahvaljujući proizvodnji delova za automobile, Bosch je u top 15 najvećih izvoznika u Srbiji“, izjavila je Jovanka Jovanović, generalna direktorka Bosch Grupe u Srbiji. „Za nas je broj od 100 miliona proizvedenih metlica brisača ogledalo predanog rada celog tima u fabrici. U planu je da i u budućnosti proširimo svoje kapacitete uvođenjem novih proizvodnih linija i sistema brisača. Radujemo se svemu što nam predstoji i želimo da obeležimo što više ovako značajnih postignuća. Za nas je najvažniji kvalitet proizvoda, a tome doprinosi tradicija duga preko 130 godina, ali i inovacije koje ugrađujemo u svaki detalj, na primer pri sklapanju brisača“, dodao je Jorg Krečmar, direktor Bosch fabrike u Pećincima.\nKompanija je od 2012. godine uložila oko 117 miliona evra u razvoj poslovanja u Srbiji – od čega više od 18 miliona evra samo tokom 2020. godine.\nU 2021. godini, Bosch fabrika u Pećincima zapošljava oko 1.900 zaposlenih, od toga preko 1.400 radi u proizvodnji i skoro 500 zaposlenih za podršku biznisu, i to od inženjerskih pozicija, logistike do odeljenja podrške.\nJubilarna sto milionita metlica brisača\nFabrika pripada diviziji Elektro pokretača kompanije Bosch i od početka rada proizvodnog pogona 2013. godine ređa uspehe i predstavlja primer dobrog poslovanja, kako u Srbiji, tako i u okviru Bosch Grupe na globalnom nivou. Dokaz uspešnog poslovanja je i činjenica da je u oktobru u Pećincima napravljena jubilarna – sto milionita metlica brisača. Takođe, planirano je dalje ulaganje u istraživanje i razvoj, kao i proširenje kapaciteta fabrike.\nFabrika u Pećincima je 2015. godine osvojila nagradu za najbolju Bosch mladu fabriku. Pored toga nosilac je nekoliko nagrada kupaca sa kojima Bosch sarađuje, kao i priznanja kvaliteta koji pruža širom sveta. Kultura, inovativnost, globalno prisustvo i izvanredan kvalitet čine snage kompanije Bosch. Uz te snage i vrednosti, kompanija nastoji da ispuni želje i očekivanja svojih potrošača, time što isporučuje proizvode koji nude najbolji kvalitet i pouzdanost.\nU Bosch fabrici u Srbiji proizvedeno 100 miliona metlica brisača was last modified: 22 oktobra, 2021 by ITN Team


Helikopter Mi-8MTPR-1 u upotrebi i na Dalekom istoku Rusije\nTanjug 10. januara 2021. 07:51\nMOSKVA – Helikopteri Mi-8MTPR-1, opremljeni sistemima za elektronsko ratovanje „Ričag-AV“, ušli su juče u upotrebu u vojnoj oblasti Dalekog istoka Rusije, saopštila je okružna pres služba ruske vojske.\n„Helikopteri su isporučeni u oblast iz Uljanovska teškim transportnim avionom Antonov-124 Ruslan. Ovom isporukom realizuje se državna strategija o odbrani 2020. za Dalekoistočni vojni okrug“, saopštila je pres služba i dodala da su helikopteri ušli u upotrebu Jedinice vazduhoplovstva i PVO, prenosi TAS S.\nHelikopter Mi-8MTPR-1 je specijalna verzija, opremljena sistemom za elektronsko ratovanje „Ričag-AV“ koji ima mogućnost da ometa lokatore i da neutralizuje rad sredstava za protivvazdušnu odbranu.\nSistem se pokazao izuzetno efikasnim u realnim borbenim situacijama. Omogućava potpuno „zaslepljivanje“ neprijatelja u radijusu od nekoliko stotina kilometara, a istovremeno može da potisne nekoliko ciljeva, navodi agencija.


četvrtak, 03 februar 2022 14:27\nDana 1.2.2022. godine u okviru 48. Simpozijuma Poljoprivredna tehnika i Zimski susreti poljoprivrede, vodoprivrede i šumarstva koji se održavao 31.1-3.2.2022. godine na Zlatiboru, u organizaciji Poljoprivrednog fakulteta u Novom Sadu, održan je okrugli sto na temu "Zemljoradničko zadrugarstvo - stanje, potrebe i mogućnosti razvoja”. Na skupu čiji je organizator bio Zadružni savez Vojvodine učestvovali su ministar za brigu o selu Milan Krkobabić, predsednica Zadružnog saveza Vojvodine mr Jelena Nestorov Bizonj, profesori sa Poljoprivrednog fakulteta u Novom Sadu dr Zoran Keserović i dr Aleksandar Sedlar kao i predstavnici zemljoradničkih zadruga. Predsednica Saveza mr Jelena Nestorov Bizonj pozdravila je sve prisutne i u uvodnom izlaganju prezentovala aktuelno stanje i potrebe zemljoradničkih zadruga u Vojvodini. Ona je istakla da ratarstvo dominira posedima zadrugara i kooperanata, ali da ima sve više zadruga koje se bave intezivnom proizvodnjom, pretežno povrtarstvom i voćarstvom i da su neophodna stalna ulaganja u zadrugarstvo. Na osnovu analize podataka o investicionim potrebama u zadrugama koju je sproveo Zadružni savez Vojvodine, ustanovljeno je da 78% zadruga na teritoriji Vojvodine ima potrebe za nekim vidom investicija, i to čak 64 % zadruga ima potrebu za ulaganjem u savremenu mehanizaciju, 49 % zadruga ima potrebu za izgradnjom skladišnih prostora, 32 % anketiranih zadruga u potražnji je za radnom snagom, dok su u manjoj meri zadrugama potrebni sistemi za navodnjavanje i doradni i preradni kapaciteti. Predsednica Saveza mr Jelena Nestorov Bizonj apostrofirala je značaj različitih programa podrške za zadruge na državnom i pokrajinskom nivou, koji podstiču investiranje u zadrugarstvo. Ona je posebno istakla značaj podsticaja za zadruge u periodu 2017-2021. godine kroz Konkurse za dodelu bespovratnih sredstava za unapređenje poslovanja i tehnološki razvoj zadruga u okviru programa “500 zadruga u 500 sela” koje sada sprovodi Ministarstvo za brigu o selu na čelu sa ministrom Milanom Krkobabićem, a tokom čijeg sprovođenja je 207 zadruga na teritoriji čitave Republike Srbije dobilo bespovratna sredstva za investicije u ukupnom iznosu od više od 2,1 milijarde dinara, dok je u Vojvodini 60 zadruga dobilo bespovratna sredstva za investicije u ukupnom iznosu od više od 768 miliona dinara. Predsednica Saveza mr Jelena Nestorov Bizonj takođe je naznačila da svako ulaganje u zadrugarstvo ima rezultat u povećanju ekonomske snage zadruga, a finansijski jake zadruge više doprinose budžetu Republike Srbije s jedne strane, dok sa druge strane investiranje u zadružni sektor doprinosi poboljšanju ekonomskog položaja zadrugara i kooperanata, a samim tim i održivosti sela. Ministar Milan Krkobabić na skupu je istakao da šansa za opstanak najvećeg broja porodičnih poljoprivrednih gazdinstava, kojih u Srbiji ima 570.000, je njihovo udruživanje u zadruge, te da poljoprivrednike na udruživanje tera mali, a usitnjen posed i da zadruge kao organizacioni oblik udruživanja nemaju valjanu alternativu ni u Evropskoj uniji, a ni kod nas, a da poljoprivrednici jedino udruženi mogu da ostvare dobit i adekvatno se pozicioniraju na tržištu. Ministar je naglasio da fiskalna politika koja bi bila povoljna za zadruge, organizovana investiciona politika, ulaganje u znanje i edukaciju i udruženi poljoprivrednici u zadruge, zajedno daju rezultate u unapređenju života i rada na selu. Istakao je da uspešna zadruga znači uspešno selo, a uspešno selo uspešnu Srbiju. Ministar Krkobabić najavio je i dalju podršku razvoju zadruga i sela kroz programe Ministarstva za brigu o selu. Profesor dr Zoran Keserović naglasio je ekonomsku isplativost ulaganja u intezivne vidove proizvodnje, poput voćarstva, povrtarstva, intezivnog ratarstva, stočarstva i ostalih vidova intezivne proizvodnje, i to uz uvođenje savremenih tehnologija jer se takvim ulaganjem jača ekonomska pozicija poljoprivrednika i privreda Republike Srbije. Profesor dr Aleksandar Sedlar istakao je neophodnost ulaganja u mehanizaciju kroz zadružno delovanje u svim slučajevima kada je to racionalnije nego ulaganje kroz pojedinčna gazdinstva. On je posebno naglasio značaj ulaganja u savremenu mehanizaciju i preciznu poljoprivredu od strane zadruga što doprinosi boljim rezultatima u proizvodnji. Profesor Sedlar ukazao je na značaj zadrugarstva jer su kroz istoriju zadruge bile te koje su formirale srpska sela. Predstavnici zemljoradničkih zadruga iz Vojvodine, Miloš Vuković, direktor OZZ Zadrugar iz Bača, Miroslav Glavaški, direktor OZZ Bečej iz Bečeja i Dragan Lončar, direktor ZZ Beška iz Beške na skupu su apostrofirali značaj investiranja u zadruge sa dugom tradicijom i stabilnim poslovanjem, koje predstavljaju okosnicu razvoja srpskog sela.


21/05/2022 | 22:05 | Autor: SRNA\nProfesor Filozofskog fakulteta Univerziteta u Nišu Goran Masimović rekao je večeras na Palama na promoviciji novog izdanja knjige "Dnevnik ratnog hirurga" doktora Miodraga Lazića da ovo djelo ona uči mnogim istinama, a jedna od velikih istina je o herojskom i slobodarskom karakteru srpskoga naroda.\nPale: Promocija knjige "Dnevnik ratnog hirurga"Foto: SRNA\nMaksimović je podsjetio da je doktor Lazić u ratnim godinama još od 1991. najprije u bolnici u Dvoru na Uni u Krajini, pa zatim od jeseni 1992. godine na sarajevskom ratištu u bolnici na Ilidži uradio više od 3.500 ratnih operacija i to najtežeg tipa.\n- To su bili borci koji su doneseni sa fronta sa teškim ranama, na samrti, a on je sa svojim timom pravio čuda i nevjerovatne uspjehe i rezultate - izjavio je Maksimović nakon promocije knjige na Filozofskom fakultetu na Palama.\nOn je dodao da su operacije rađene u veoma teškim okolnostima, da je bolnica na Ilidži bila bila u okruženju snajpera sa muslimanske strane, zatim i da je bila izložena NATO bombardovanjima, prekidima struje i svim drugim nevoljama u ratnim godinama.\nPrema njegovim riječima, dnevnik koji je doktor Lazić ostavio iza sebe jeste svjedočanstvo njegovih ratnih godina, velikog misionarskog zadatka koji je uradio za srpski narod.\nMaksimović je podsjetio da je doktor Lazić znao reći da je napisao dnevnik zato što je imao potrebu da u noćnim časovima iz svoje duše iznese i oslobodi sve ono što se nakupilo tokom dana gledajući teške primjere ranjavanja, umiranja mladih ljudi.\n- Zahavljujući tome nastala je knjiga "Dnevnik ratnog hirurga" koja nas uči mnogim istinama, a jedna od velikih istina je o herojskom i slobodovnom karakteru srpskoga naroda. Јedna od velikih istina je da u velikim geopolitičkim igrama, interesima velikih sila jedan narod mora biti uspravan, da se bori za svoja prava, jer ako se preda onda nema kraja poniženjima, uništavanju i to po čitavom narodu i njegovom identitetu - naveo je Maksimović.\nMaksimović je istakao da je upravo zbog toga doktor Lazić ponosan na srpske borce, na srpski narod i da je na sarajevskom ratištu, koje je bilo jedno od najtežih ratišta u istoriji srpskog naroda ne samo ratova 90-tih godina, posvjedočio sva ta stradanja.\nPrema njegovim riječima, u dnevniku je Lazić opisao završne dane i sedmice boravka u Republici Srpskoj kada su poslije Dejtonskog sporazuma, sarajevski Srbi morali da se isele, a doktor je tada sa tugom i bolom u sebi posmatrao kako se prenosi ne samo imovina, nego i grobovi predaka.\nMaksimović je dodao da se tako i završava dnevnik nekom vrstom poruke "da nikada ne smijemo da zaboravimo tu vrstu stradanja", te da je doktor Lazić zadužio srpski narod višestruko i u miru i ratu.\nOn je naglasio da je ovaj ratni dnevnik, obnavljeno izdanje ratnog dnevnika koje se prvi put pojavio 1996. godine u izdanju Novinske agencije Republike Srpske SRNA, samo jedan kamenčić u mozaiku podsjećanja na ovu znamenitu dragocjenu ličnost.\nPromocija je održana na Palama u okviru manifestacije "Dani Filozofskog fakulteta", a osim Maksimovića govorili su i izdavač Nenad Serafimović i docent Dejan Antić.\nDoktor Miodrag Lazić je tokom devedesetih godina prošlog vijeka bio ratni hirurg dobrovoljac u Republici Srpskoj Krajini i Republici Srpskoj. Kao hirurg učestvovao je u proboju koridora 1992. godine, bio je dobrovoljac u ranoj bolnici "Koran" na Palama i jedan od osnivača bolnice "Žica" u Blažuju, na prvoj liniji fronta u Sarajevu.\nHirurg Lazić /65/ preminuo je 14. aprila 2020. godine u Nišu od posljedica virusa korona, a sahranjen 18. aprila na niškom Novom groblju.\nSrpski dokumentarac "Dugo putovanje u rat" na Netfliksu\n15:43 > Otkriven spomenik Meši Selimoviću u Andrićgradu; Održan naučni skup "Evropa i Rusija" (FOTO/VIDEO)


Prva konstitutivna sednica Saveta roditelja grada Leskovca - TV 4S\nPrva konstitutivna sednica Saveta roditelja grada Leskovca\nOd tv4s\t Poslednja obnova mar 15, 2019\nU Leskovcu je održana prva konstitutivna sednica Saveta roditelja grada Leskovca. Za predsednicu Saveta roditelja grada Leskovca izabrana je Nataša Kocić, master ekonomije iz Leskovca, predsednica Saveta roditelja OŠ „Josif Kostić“, a za zamenicu predsednice izabrana je Ana H. Jović, diplomirani filolog za srpski jezik i književnost iz Leskovca, predsednica Saveta roditelja OŠ „Vuk Karadžić“ u Leskovcu.\nNa ovoj sednici Savet roditelja grada Leskovca usvojio je Akcioni plan i definisao svoje aktivnosti za školsku 2018/2019. godinu.\nNa konstitutivnoj sednici prisustvovalo je 30 članova sa pravom glasa od ukupno 35, ovlašćeni predstavnici Odeljenja za društvene delatnosti i lokalni razvoj Gradske uprave grada Leskovca, predstavnik Saveta za bezbednost grada Leskovca i predstavnik Policijske uprave Leskovac.\nSavet roditelja grada Leskovca izabran je od strane Skupštine grada Leskovca i čine ga članovi i zamenici članova, kao predstavnici roditelja Predškolske ustanove „Vukica Mitrović“ Leskovac i svih osnovnih i srednjih škola na teritoriji grada Leskovca. Na ovaj način, po prvi put se organizuje rad Saveta, a sve na osnovu Pravilnika o opštinskom Savetu roditelja.\nOdržana godišnja Skupština Gradskog saveza za školski sport Leskovac\nPravoslavni vernici sutrašnju subotu obeležavaju kao Teodorovu subotu


Srbija u Pokretu | Dotmokratski remi u Lazarevcu\nLazarevac, 8. februar – Aktivisti inicijative Biram koga biram iz Lazarevca otvorili su sezonu dotmokratije. Pre samog izglasavanja najurgentnijeg problema, njihov sugrađani prisustvovali su panel diskusiji u velikoj sali Gradske Opštine Lazarevac na kojoj su gradski odbornici analizirali postojeće probleme. Između 60 i 70 građana je prepoznalo važnost ovog događaja i odazvalo se, a razlike u političkim stavovima i opredeljenju ih nisu sprečile da čitave večeri aktivno učestvuju u razgovoru.\nGlavne teme panel su uključivale problem aero zagađenja i vraćanja ekološke takse u Lazarevcu koji je predstavio odbornik Đorđe Đuknić, slabo ulaganje u privredne grane koje nemaju veze sa energetikom o kom je govorio odbornik Igor Gospavić i probleme efikasnog rešavanja potreba građana zbog sužene nadležnosti GO Lazarevac koje je predstavio odbornik Branko Borić.\nNakon završetka diskusije, građani su imali priliku da direktno izraze svoj stav o problemima, koristeći metod dotmokratije. Rezultati su pokazali da su istu podršku imali problemi zaštite životne sredine kao i slabo ulaganje u privredu. Naredni korak članova inicijative Biram koga biram je pozivanje poslanika na razgovor, kako bi im se predstavili izdvojeni problemi. Poslanik kasnije ima odgovornost da te probleme predstavi u Narodnoj Skupštini i na taj način zastupa interese građana.\nOsim u Lazarevcu, akcije dotmokratije biće održane i u Velikoj Plani, Kladovu, Malom Zvorniku, Zaječaru, Boru, Beogradu i Novom Sadu između 6. i 15. februara.\nDotmokratija pokazala: status mladih, nezaposlenost i ekološki problemi prve teme za poslanikeObrazovanje i igra idu zajedno


HRISTOS SE RODI · Kraljevo Online\nNaslovnaVestiHRISTOS SE RODI\nDanas je Božić – Hristos se rodi\nSrpska pravoslavna crkva i njeni vernici, kao i oni koji se pridržavaju julijanskog kalendara danas proslavaljaju Božić.\nMeđusobni pozdrav je Hristos se rodi i Vaistinu se rodi. Ovako se pozdravlja od Božića do Bogojavljenja.\nPatrijarh Porfitije je u Božićnoj poslanici poručio Srbima na Kosovu i Metohiji, srpskoj „duhovnoj i nacionalnoj kolevci“, da Crkva zna za njihova iskušenja i da će uvek biti uz njih.\nTakođe, u poslanici je pozvao sve na „pridržavanje razumnih mera i preporuka“ nadležnih institucija protiv širenja korona virusa ali i „podsetio sve i svakog na izbegavanje isključivosti i poštovanje ljudskih sloboda“.\n„U prazničnoj radosti Božićnog dana, sa naročitom pastirskom brigom i odgovornošću upućujemo očinske pozdrave i molitve za naše sestre i braću u otadžbini i rasejanju, gde god da žive pravoslavni Srbi, a posebno onima na Kosovu i Metohiji, našoj duhovnoj i nacionalnoj kolevci“, rekao je patrijarh Porfirije.\n„Mi im poručujemo da znamo za njihova iskušenja koja još uvek traju, ali da je njihova Majka Crkva sve do sad bila uz njih i da će uvek biti“, naveo je.\n„Danas smo duhovno i molitveno sa svima vama na svakom mestu vašega življenja“, istakao je patrijarh Porfirije.\n„Svaki pravoslavni dom postaje mali Vitlejem u kojem nas prožima smisao badnjaka i toplina slame, u kojem zajedno pevamo uzvišenu pesmu: ‘Rođenje tvoje, Hriste Bože naš, obasja svet svetlošću razuma'“, dodao je patrijarh.\nOn je u poslanici istakao da se Božić slavi „u svetu ispunjenom strahom i nemirima, atmosferom nerazumevanja, nepoverenja i netrpeljivosti, sve do isključivosti proistekle iz uznapredovale kulture sebičnosti i predstavljanja individualizma“.\n„U suštini“, kako je naveo, „vrhunskih vrednosti globalnog potrošačkog mentaliteta“.\n„Pored toga u svetu stalnih promena, u kojem se jedino ne odstupa od straha za gubitkom životne sigurnosti, današnjem čoveku kao da suštinski ne pomažu ni dostignuća u medicini, industriji i tehnologiji“, naglasio je patrijarh Porfirije.\nSve to, dodao je patrijarh „govori o atmosferi koju je zaista proročki opisao nobelovac Ivo Andrić rekavši da stvarna i najveća opasnost nije u opasnostima koje nam zaista prete, nego u strahu koji je u nama“.\n„Otklonimo senku straha uprkos teškoćama i sa čvrstom verom u Boga proslavimo rođenje Bogočoveka, čije nas novozavetno ime Emanuil krepi moćnim doslovnim značenjem njegovim sa nama je Bog“, poručio je patrijarh Porfirije u Božićnoj poslanici.\nIstakao je da SPC čestita Božić „sa izuzetnim poštovanjem i zahvalnošću svim lekarima i zdravstvenim radnicima, za koje uznosi molitve Bogomladencu Hristu“.\n„Molim se i za bolne da što pre ozdrave i da zaraza koja je napala svet prođe“, rekao je patrijarh Porfirije.\nKako je naveo, Crkva se moli i da „mi, pravoslavni hrišćani, više ne strahujemo za svoje živote i da ne ustuknemo pred opasnostima koje sobom nosi bolest izazvana širenjem virusa, nego da imamo čvrsto poverenje u Boga, istinskog Lekara duše i tela naših“.\nTakođe, „da nas osećaj straha, podstaknut preporučivanom ‘socijalnom distancom’, ne omete u činjenju onoga što je na korist naših bližnjih i zajednice kojoj pripadamo u svakom pogledu: duhovnom, porodičnom, poslovnom“.\n„Za nas pravoslavne hrišćane trajno važi pouka: ‘Video si lice brata svoga, video si Boga svoga'“, naglasio je patrijarh Porfirije.\nPrema njegovim rečima, pouka je „skovana vekovnim ispitivanjem naše bogolike prirode, uvek okrenute opštenju sa Bogom, braćom i sestrama, i svekolikom prirodom“.\n„Crkva stoga poziva da se za vreme trajanja pandemije svi pridržavaju razumnih mera i preporuka vlada i drugih nadležnih institucija u državama i oblastima u kojima živi naš narod, ali isto tako ona podseća sve i svakoga na izbegavanje isključivosti i poštovanje ljudske slobode kao najuzvišenijeg i najvrednijeg Božjeg dara danoga čoveku“, poručio je patrijarh Porfirije.\n„Imajući na umu“, dodao je patrijarh Porfirije, „poziv Apostola Pavla: ‘Stojte, dakle, čvrsto u slobodi kojom nas Hristos oslobodi, i ne dajući se u jaram ropstva uhvatiti’, ostanimo slobodni, ali ništa manje odgovorni, čuvajući i druge i sebe“.


Rukometaši Proletera postaju finansijski stabilna ekipa: Predsednik kluba predstavio generalnog sponzora – Sportski Info Portal\nOstalo je još nešto manje od dve nedelje do početka novog prvenstva u ARKUS ligi. Rukometni klub Proleter iz Zrenjanina startovaće sezonu 2021/22 kao finansijski stabilna ekipa.\nNovoizabrani predsednik kluba, gospodin Milan Milošević, pozvao je predstavnike medija kako bi putem javnog informisanja, ljubireljima rukometa iz Zrenjanina, ali i čitave Srbije, predstavio novog generalnog sponzora, firmu EKO UNIJA iz Beograda.\nZa mesec ipo dana od kad sam deo ovog kluba, mislim da se uradilo mnogo. Pronašli smo rešenje kad je u pitanju generalni sponzor. To su moji dugogodišnji poslovni prijatelji. Na moj predlog, oni su ušli u klub, podržali ovu moju priču i priču celog grada. Bar u narednom periodu, dok smo mi na čelu ovog kluba zajednički, a ima nas desetak, mislimo da Proleter može ići uzlaznom linijom i da možemo klub vratiti na neke stare grane. Ako ne baš da igramo finale Lige šampiona, bar da budemo značajan učesnik naše ARKUS lige, koji će se pitati ko će na kom mestu završiti takmičenje. – rekao je predsednik zrenjaninskog superligaša, gospodin Milan Milošević.\nIspred EKO UNIJE obratio nam se gospodin Žarko Vukomanović, koji nije krijo zadovoljstvo što će firma koju on predstavlja biti generalni sponzor nekadašnjeg finaliste najelitnijeg evropskog takmičenja.\nEKO UNIJA SM ove sezone će sponzorisati Rukometni klub Proleter. Mi kao društveno odgovorna firma, već dosta vremena imamo praksu da sponzorišemo dosta sportskih klubova u raznim lokalnim sredinama. Jako nam je drago da i Rukometni klub Proleter bude član porodice koju EKO UNIJA sponzoriše. – izjavio je predstavnik generalnog sponzora, direktor razvoja, gospodin Žarko Vukomanović.\nKORAK BLIŽE ZDRAVLJU: Zrenjanin i ove godine organizuje “Dan pešačenja”


Komitet za bezbednost saobraćaja i „Telekom“ apeluju na vozače da ne koriste mobilne telefone | Info centrala\nNaslovna Hronika Komitet za bezbednost saobraćaja i „Telekom“ apeluju na vozače da ne koriste...\nKomitet za bezbednost saobraćaja i „Telekom“ apeluju na vozače da ne koriste mobilne telefone\n„Dan bez mobilnog telefona“ se danas prvi put obeležava u Srbiji. Komitet za bezbednost saobraćaja i „Telekom“ pozivaju učesnike u saobraćaju da se uzdrže od upotrebe mobilnog telefona kako bi se smanjio broj nezgoda.\nKomitet za bezbednost saobraćaja i „Telekom Srbija“ apeluju na učesnike u saobraćaju da danas tokom vožnje „parkiraju“ telefon što dalje od sebe, kao i da zbog svoje i bezbednosti drugih učesnika u saobraćaju to čine i svakog drugog dana u godini kada sednu za volan, navodi se u saopštenju „Telekoma“.\n„Mnogo je razloga zbog kojih vozači tokom vožnje skreću pažnju sa saobraćajne situacije. To mogu biti reklamni natpisi pored puta, može biti saobraćajna nezgoda koja se dogodila u suprotnoj traci auto-puta, ali svakako je najčešće skretanje pažnje na ekran mobilnog telefona“, izjavio je Milan Vujanić, predsednik Srpskog komiteta za bezbednost saobraćaja.\n„Dakle, 28 metara ćete voziti praktično na slepo i to samo da biste bacili pogled na telefon, a u tih 28 metara može da zakoči auto ispred, da izađe pešak na kolovoz, da motociklista proba da se uključi u saobraćaj“, naveo je Vujanić.\n„Ako bismo analizirali saobraćajne nezgode u kojima su učestvovali vozači ili pešaci koji su nepropisno upotrebljavali mobilni telefon, najverovatnije bismo došli do saznanja da su razgovori koji su vođeni, poruke koje su pisane ili čitane, sadržaj koji je pregledan, odnosno da motiv upotrebe telefona nije imao povod od velikog značaja i da je mogao da bude odložen na nekoliko minuta“, rekao je Okanović.\nPrethodni tekstKupola i zvanično otvorena za građane\nSledeći tekstPOKS: Nikolić na grbači naroda, i dalje u vili na Dedinju


NBS radi na pripremi privatizacije Komercijalne banke\nU toku su pripreme za privatizaciju Komercijalne banke i u njima učestvuje i Narodna banka Srbije, izjavila je danas guvernerka NBS Jorgovanka Tabaković.\nOdgovarajući na pitanje novinara da li NBS plaši mogućnost privatizacije Komercijalne banke i drugih izazova po pitanju stabilnosti finansijskog sistema, guvernerka je naglasila da nema nikakvih razloga za strah, pa ni po pitanju privatizacije Komercijalne banke, prenosi eKapija.\n- Kada smo kod Komercijalne banke, država nije u situaciji da bilo koju privatizaciju i inače dobrih finansijskih institucija poput Komercijalne banke učini brzopleto i ne sagledavajući prednosti postojanja jedne takve banke, koja je vodeća na tržištu, a u kojoj država ima većinsko učešće - kazala je ona.\nKako je dodala, budući suvlasnik, akcionar u Komercijalnoj banci može biti samo neko ko je poželjan investitor, u smislu finansijske snage, iskustva u upravljanju finansijskim isnstitucijama i dugoročne opredeljenosti da doprinese već stečenoj jakoj poziciji finansijskog sistema u Srbiji, prenosi eKapija.\nŠta koči PRIVATIZACIJE najvećih srpskih kompanija?\nDržava u Komercijalnoj banci ima udeo od 41,7 odsto, a znatne pakete vlasništva drže Evropska banka za obnovu i razvoj (EBRD) sa 24,43 odsto i Međunarodna finansijska korporacija (IFC) sa 10 odsto akcija.